communismos | Μπάσταρδες με Μνήμη\nPosted on June 19, 2018 by communismos\nPosted on April 14, 2016 by communismos\nΣτο παρακάτω λινκ μπορείτε να βρείτε μία αναλυτική περιγραφή και τον απολογισμό της περσινής μας εκδήλωσης Feminist Chat tables, στη Φάμπρικα Υφανέτ.\nΗ εκδήλωση Χωρίς Οικογένεια προέκυψε από την ανάγκη μας να βρεθούμε συλλογικά και μακριά απ’ την «οικογενειακή εστία», τις γιορτινές ετούτες μέρες. Μέσα από τις συζητήσεις της ομάδας σχετικά με την συνθήκη της επισφαλούς εργασίας, της μη σταθερής πρόσβασης σε δουλειά, τις περικοπές στον κοινωνικό μισθό και τις επιπτώσεις όλων αυτών στις ζωές μας, διαπιστώσαμε ότι ο θεσμός της οικογένειας έχει επανέλθει, μ’έναν ύπουλο τρόπο, στην επιφάνεια και ενδυναμώνεται. Παρατηρήσαμε ότι πολλοί κοντινοί μας άνθρωποι, πολλές συντρόφισσες και φανατικοί εχθροί της «ελληνικής οικογένειας», έχουν αναγκαστεί τελευταία να επιστρέψουν στην οικογενειακή ζεστασιά. Επειδή όμως αυτή η ζέστη μπορεί να μας κάψει τα μυαλά, αποφασίσαμε να διαμορφώσουμε αυτά τα χριστούγεννα διαφορετικά.\nΔεν θα αναζητήσουμε τους λόγους για τους οποίους αναδύθηκε η πυρηνική οικογένεια στον σύγχρονο καπιταλισμό ή ακόμη και τους τρόπους με τους οποίους φαίνεται να αναπροσαρμόζεται στο επισφαλές παρόν. Θέλουμε κυρίως να δούμε τους μηχανισμούς με τους οποίους αυτή επιδρά πάνω στα μέλη της: μηχανισμούς καταστολής, πειθάρχησης, ακόμα και ολικής αναδιαμόρφωσης του χαρακτήρα. Πως μαθαίνει όλα τα «δεν πρέπει» και πως επιβάλει όλα τα «γιατί έτσι» ώστε να διασφαλίζει με ουσιαστικό τρόπο την κοινωνική ομαλότητα;\nΚαταρχάς, φαίνεται να έχει ένα χαρακτήρα «φυσικό» ή «ανθρώπινο», δημιουργεί δηλαδή την εντύπωση ότι οι σχέσεις που παράγονται μέσα της παράγονται από την «ανθρώπινη φύση». Και μ’αυτόν τον τρόπο εκτός από το να συγκαλύπτει την τεράστια συμβολή της στην επιβολή της εξουσίας και στην εμπέδωση της εκμετάλλευση, φυσικοποιεί τις αρχές που διδάσκει. Η δομή της διασφαλίζει, επίσης, σχέσεις αλληλεξάρτησης και αλληλοκαταπίεσης διαμορφώνοντας για το δράμα «οικογένεια» τους κατάλληλους (πολλαπλούς) ρόλους. Πέρα από τον κεντρικό ρόλο του Πάτερ-φαμίλια που αποτελεί τον κύριο φορέα εξουσίας και συνεπώς καταπίεσης, βλέπουμε να δημιουργούνται καταπιεστικές σχέσεις και με τα αδέρφια μας, αλλά και ανάποδα από εμάς προς τους γονείς μας. Ο ρόλος της Μητέρας ως συζύγου σε μονογαμική σχέση και ως μητέρας των παιδιών αναδεικνύεται, βέβαια, ως πρωταγωνιστικός σ’αυτό το horror show αμοιβαίου ελέγχου και καταπίεσης, χωρίς φραγμούς και όρια.\nΜε αυτές τις διαδικασίες ελέγχου χτίζουμε σταδιακά τον εσωτερικό μηχανισμό που μας επιτηρεί και τελικών εσωτερικεύουμε όλους τους κατασταλτικούς μηχανισμούς εξουσίας με τους οποίους μας ταλαιπωρεί η οικογένεια. Τότε γνωρίζουμε και το ακάματο γλυκό εργαστήρι παραγωγής ενοχών και στρώνουμε τον δρόμο για τις ταχυκαρδίες, τις εσωτερικές συγκρούσεις και τις αντιφάσεις που θα φέρουμε για το υπόλοιπο της ζωής μας.\nΑλλά η πραγματική δύναμη της οικογένειας βρίσκεται στην κοινωνική μεσολαβητική της λειτουργία. Και αυτό γιατί ενισχύει την πραγματική εξουσία της κυρίαρχης τάξης σε οποιαδήποτε εκμεταλλευτική εξουσία, παρέχοντας σε κάθε κοινωνικό θεσμό μια εξαιρετικά ελεγχόμενη παραδειγματική μορφή. Για τον λόγο αυτό συναντάμε το αντίγραφο του οικογενειακού μηχανισμού στις κοινωνικές δομές του εργοστασίου, των συνδικάτων, του σχολείου, του πανεπιστημίου, των μεγάλων επιχειρήσεων, της εκκλησίας, των πολιτικών κομμάτων και του κυβερνητικού μηχανισμού, των ένοπλων δυνάμεων, των νοσοκομείων, των ψυχιατρείων, κτλ. Γιατί υπάρχουν καλοί και κακοί, αγαπητοί ή μισητοί, “πατέρες” και “μάνες”, μεγαλύτεροι ή μικρότεροι “αδερφοί” ή “αδερφές”, μακαρίτες ή ύπουλα καταπιεστικοί “παππούδες” ή “γιαγιάδες”.\nΓι’ αυτό Χωρίς Οικογένεια μέσα στον καπιταλισμό δεν γίνεται, όσο κι αν αυτή η μεταλλάσσεται, ελαστικοποιείται ή διεθνοποιείται. Η οικογένεια μας θα συνεχίσει να αποτελεί το κύτταρο του καπιταλισμού, την μικρότερη οικονομική μονάδα στον μάταιο τούτο κόσμο του κεφαλαίου, το ιδεολογικό προπύργιο του έθνους, το εργαστήρι παραγωγής ενοχών, έμφυλων κατασκευών και κανονικών σωμάτων.\nΌλα αυτά μας προκαλούν απέχθεια αλλά θέλουμε για μια μέρα να τα ξεχάσουμε, ή μάλλον να τους επιτεθούμε σαν να πιστεύουμε ότι αύριο δεν θα υπάρχουν, και μ’αυτόν τον τρόπο να πάρουμε λίγο κουράγιο για να τους αντιστεκόμαστε.\nΓι’ αυτό επιλέγουμε στην σημερινή εκδήλωση να μην υπάρχει μητέρα που μαγειρεύει και γυναίκες στην κουζίνα. Να μην υπάρχει πατέρας να φέρνει το φαΐ στο σπίτι και σημαία στο μπαλκόνι. Να μην υπάρχουν υπάκουα παιδιά και ημίτρελοι συγγενείς που φαντασιώνονται άντρες στον στρατό, γυναίκες με νυφικά και πτυχία με αξία. Να υπάρχει μόνο η επιλογή μας να περάσουμε αυτό το βράδυ συλλογικά. Να υπάρχουν λίγα «έργα τέχνης» από έναν κόσμο που ελπίζουμε να θυμόμαστε κάποτε σαν κακή ανάμνηση.\nPosted on December 21, 2015 by communismos\n“Άντε και του χρόνου μ’ ενα καλό παληκάρι”\n“Σιγά σιγά να παίρνουμε και το πτυχίο μας, ε;”\n“Αν μάθει για το στρατό ο πατέρας σου, θα πεθάνει απ’ τη στεναχώρια του”\nΚαι τι να πρωτοθυμηθούμε… Την εμπέδωση της υπακοής στην εξουσια; Το θρίαμβο της έμφυλης καταπίεσης; Τη συστηματική καλλιέργεια μυριάδων ενοχων; Μα πόσο θαυμαστός είναι στ’ αλήθεια αυτός ο αξιαγάπητος δοκιμαστικός σωλήνας, που τεστάρει στους κόλπους του κάθε καινούρια σαπίλα, πριν λανσαριστεί στην κοινωνία…\nPosted on December 18, 2015 by communismos\nΤο ψευδώνυμο σας (απαραίτητο)\nΤο email σας (απαραίτητο, για να σας σταλούν οι τελευταίες οδηγίες)\n3 λέξεις που σας έρχονται στο μυαλό όταν σκέφτεστε "Χριστούγεννα"\nΠόσο φριχτά περνάτε τα Χριστούγεννα με την οικογένειά σας;\nΚαθόλου φριχτάΛίγο φριχτάΠολύ φριχτά\nΑν απαντήσατε "καθόλου φριχτά", τότε γουατ δε φακ, γιατί πιστεύετε θα σας αρέσει η εκδήλωση;\nΑν απαντήσατε "λίγο φριχτά" ή "πολύ φριχτά", τότε πείτε μας μία οικογενειακή ατάκα/στιγμή που σας φρικάρει\nΤι θα φέρω μαζί μου στην εκδήλωση (φαγητό, ποτό, μουσικό όργανο, το φυτολόγιο μου)\nΠαρακαλούμε θερμά να επισυνάψετε ένα ή και περισσότερα οικογενειακά σας ντοκουμέντα (φωτογραφίες ή βίντεο, συνολικό max δεν-έχω-καταλάβει-πόσο-βάλτε-μικρά-πάντως και τύποι αρχείων jpg, jpeg, png, gif, pdf, doc, docx, ppt, pptx, odt, avi, ogg, m4a, mov, mp3, mp4, mpg, wav, και wmv)\nΑν αντιμετωπίζετε οποιοδήποτε πρόβλημα με τη συμπλήρωση της φόρμας, παρακαλώ συμπληρώστε το email σας και θα επικοινωνήσουμε μαζί σας\nPosted on July 1, 2015 by communismos\nΣτόχος των μικρών παράλληλων εργαστηρίων είναι να πειραματιστούμε με νέους τρόπους επικοινωνίας περισσότερο ισότιμους. Πιστεύουμε ότι ο μικρός αριθμός ατόμων σε κάθε τραπέζι, ο περιορισμένος χρόνος τοποθετήσεων, η υποχρεωτική εναλλαγή και οι “κανόνες” θα βοηθήσουν αυτές που συνήθως σιωπούν να μιλήσουν, αυτές που δεν χωρούν, να χωρέσουν κι όσους μιλάνε πολύ, να ακούσουν. Σε κάθε περίπτωση δεν πιστεύουμε ότι γνωρίζουμε τη συνταγή επιτυχίας αλλά ελπίζουμε να βγάλουμε όλες κάποια καινούρια συμπεράσματα για τον τρόπο με τον οποίο συζητάμε.\nΤαυτόχρονα επειδή συζητάμε μεγάλα και δύσκολα θέματα, επιλέξαμε να μην πούμε την άποψή μας για τα πάντα, αλλά να παραθέσουμε σε όσες έρθουν, τα βασικά εργαλεία που χρησιμοποιήσαμε εμείς στις συζητήσεις μας, τα debate που μας απασχόλησαν και τελικά να μπορούμε να τα βάλουμε όλα πάνω στο τραπέζι.\nPosted on April 17, 2015 by communismos\ndownload απο εδώ\nwelcome gentrification reading\nΚΑΛΩΣ ΗΡΘΑΤΕ ΣΤΟ GENTRIFICATION\n“Καλώς ήρθατε στη Θεσσαλονίκη”\n/ στην Αθήνα / στο Βερολίνο / στην Ιστάνμπουλ /στο Ρίο /\nμε την έννοια της υποχρεωτικής βουτιάς\nτης βουτιάς στη σκληρή πραγματικότητα\nπου βρίσκεται παντού γύρω μας\nτου δημιουργικού αστικού τοπίου\nτου δεντροφυτεμένου αστικού τοπίου\nτου καθαρού αστικού τοπίου\nχωρίς – γενικώς\nΚαλώς ήρθατε σ’ αυτό που δεν μπορούμε να μεταφράσουμε\nπαρ’ όλο που η ελληνική γλώσσα είναι η πλουσιοτέρα απ’ όλες\nανά την υφήλιον γλώσσες (και για μια ψήφο δεν έγινε\nστην βίαιη εκτόπιση\nκαι να που αυτά δεν φτάνουν\nκαι εν τέλει θα χρειαστεί μια ολόκληρη μπροσούρα\nγια να το περιγράψουμε με ακρίβεια\nΠρώτο Πλάνο: για την αθέατη όψη του φεστιβάλ κινηματογράφου Θεσσαλονίκης\nPosted on November 6, 2014 by communismos\nΦανταστείτε, λέει, κάθε χρόνο, να γινόταν στη Θεσσαλονίκη ένα Διεθνές Φεστιβάλ.\n12ο Φεστιβάλ Εξόρυξης Χρυσού\n21ο Φεστιβάλ Πολεμικών Βιομηχανιών\n34ο Φεστιβάλ Ελαστικής Εργασίας.\nΑν στη Θεσσαλονίκη γινόταν κάθε χρόνο ένα τέτοιο\nδιεθνές Φεστιβάλ, διαδηλωτές θα συνέρρεαν από κάθε γωνιά της Ελλάδας για να διαδηλώσουν την αντίθεσή τους σ’ αυτό. Πορείες, συναυλίες, αντισυνέδρια. Ένα πολύμορφο κίνημα (μικρότερο ή μεγαλύτερο ανάλογα με την πολιτική συγκυρία) θα δήλωνε παρόν, βροντοφωνάζοντας πως τέτοιες γιορτές δεν έχουν θέση εδώ πέρα.\nΣτη Θεσσαλονίκη κάθε χρόνο δεν γίνεται κανένα τέτοιο Φεστιβάλ. Κανένα Φεστιβάλ που θα ομολογούσε με ωμότητα -αλλά και ευθύτητα- ότι η παντοδυναμία της αγοράς ορίζει το τι είναι “γιορτή” και τι “όχι”. Ότι είναι δευτερεύον ζήτημα κάτω από ποιες συνθήκες δουλέουν οι εργαζόμενοι στις φεστιβαλιζόμενες βιομηχανίες. Ότι αν το εμπόρευμα είναι πρώτης ποιότητας, λίγη σημασία έχει ο τρόπος που παράχθηκε.\nΣτη Θεσσαλονίκη κάθε χρόνο γίνεται το Διεθνές Φεστιβάλ Κινηματογράφου. Κι αυτό δεν είναι σαν τα άλλα Φεστιβάλ.\nΤο Φεστιβάλ Κινηματογράφου είναι μια γιορτή του πολιτισμού. Και όχι βέβαια μια γιορτή της πολιτιστικής βιομηχανίας.\n/Νύχτα, κάπου στην πόλη / / Ένας προβολέας φωτίζει ένα σύνθημα σε εξωτερικό τοίχο, που γράφει : “Η ΠΟΛΙΤΙΣΜΙΚΗ ΠΑΡΑΓΩΓΗ ΕΙΝΑΙ ΤΟ ΕΝΔΥΜΑ ΠΟΥ ΚΡΥΒΕΙ ΤΗ ΣΑΠΙΛΑ ΤΗΣ ΠΟΛΙΤΙΣΤΙΚΗΣ ΒΙΟΜΗΧΑΝΙΑΣ”\n/ Cut σε μαύρο /\n/ Ξαφνικά εμφανίζεται ευαίσθητος κινηματογραφόφιλος Θεσσαλονικεύς, να απορεί ειλικρινώς /\n“Μα είναι δυνατόν να συγκρίνετε τη λαίλαπα της βιομηχανίας με την κινηματογραφική παραγωγή;”\nΠράγματι, η πολιτιστική βιομηχανία δεν παράγει σαμπουάν. Δεν είμαστε κρετίνοι, ούτε φιλισταίοι. Μια κινηματογραφική ταινία μπορεί να είναι σημαντική, απελευθερωτική, ελπιδοφόρα, μπορεί να είναι φορέας των ευγενέστερων επιδιώξεων. Μια ταινία θα μπορούσε ενδεχομένως να κινητοποιήσει συνειδήσεις, πολύ πιο δραστικά απο πολλά πολιτικά κείμενα.\nΚι αυτό είναι το ζήτημα: στην πολιτιστική βιομηχανία, είναι το “προϊόν” αυτό ακριβώς που μας μπερδεύει, είναι το σημείο που θολώνει τις διαχωριστικές γραμμές. Είναι το σημείο που φέρνει αγκαλιά τον σκηνοθέτη της ευαισθητοποιημένης στο μεταναστευτικό ταινίας, με τον δήμαρχο που κυνηγάει τους πλανόδιους μικροπωλητές. Το σημείο που φέρνει αγκαλιά τη Fischer με την ταινία-κόλαφο για τον καταναλωτισμό. Το σημείο που φέρνει αγκαλιά το κοινό του φεστιβάλ με τους απλήρωτους εργαζόμενούς του.\nΓια καμιά ταινία, για κανέναν σκηνοθέτη. Για καμιά οπτικοποιημένη απόδοση των προσδοκιών μας για μια καλύτερη κοινωνία, δεν θα πιούμε ποτάκια αγκαλιά με τον Μπουτάρη, τον Υπουργό Πολιτισμού, τους μεγιστάνες των εταιρειών παραγωγής.\nΣτις γιορτές των κυρίαρχων δεν έχουμε ανακωχή. Δεν έχουμε ανακωχή μ’ αυτούς που προσπαθούν να μας κλέψουν τα εργαλεία. Μ’ αυτούς που αφοπλίζουν τη δημιουργία από τη δυνατότητά της να αμφισβητεί δυναμικά το υπάρχον.\nΤο ερώτημα είναι αν στο φετινό Διεθνές Φεστιβάλ Κινηματογράφου, θα μείνουμε και πάλι θεατές.\nΜπάσταρδες με μνήμη Reloaded\nΚαλωσήρθατε στο Gentrification\nPosted on May 29, 2014 by communismos\nWINNER: ΚΑΝΟΝΙΚΟΤΗΤΑ, ΚΑΘΑΡΟΤΗΤΑ, ΚΑΤΑΣΤΟΛΗ\n«Η ζωη σας δεν θα είναι ποτε ξανα η ιδια!»paraexalli\nΝέοι, εναλλακτικοί, κεφάτοι καλλιτέχνες και καινοτόμοι επιχειρηματίες ανακαλύπτουν μια φτωχογειτονιά στο κέντρο της πόλης και στεγάζουν τις γκαλερί, τα μπαρς και τα στούντιό τους ανάμεσα σε βουλκανιζατέρ, αποθήκες, σπίτια μεταναστών και ντεκαντάνς βιοτεχνίες. Tο εναλλακτικό θέαμα προσελκύει νέα στυλάτα υποκείμενα, η δημιουργικότητα της περιοχής γίνεται εμπόρευμα και αφιέρωμα στα free press περιοδικά. Οι ιδιοκτήτες γης ξυπνούν και τα ενοίκια παίρνουν φωτιά. Άστεγοι και λοιπά «κοινωνικά αποβράσματα» παίρνουν πόδι. Καλωσήρθατε στον υπέροχο κόσμο του gentrification!\nΗ Θεσσαλονίκη θέλει να γίνει αλλιώς και σ’ αυτήν ταιριάζουν μόνο: η πρόθυμη, δραστήρια, επισφαλής εργαζόμενη, ο πρόσχαρος, νέος και δημοφιλής αφεντικός, ο αγανακτισμένος πολίτης εν δυνάμει μπράβος-κυνηγός τρανς και ο εθελοντής για την καθαριότητα. Όσοι και όσες δεν επιτελούν τα παραπάνω προφίλ, πετιούνται έξω από τα όρια της νέας κανονικότητας. Αυτοί που ασφυκτιούν, θα αναζητήσουν τρόπους να τα βάλουν με τον βούρκο της αφομοίωσης και να διεκδικήσουν την πόλη των αναγκών και των επιθυμιών τους. Θα τα καταφέρουν τελικά;\nΗ συνέχεια στη γειτονιά σας.\nΠρωταγωνιστές: χαϊβανο-χίπστερ, γιάπης, κλαρινογαμπρός, μετανάστρια, γνωστός, άγνωστη\nΣκηνοθεσία/Παραγωγή: Κράτος και Κεφάλαιο\nΠροβάλλεται σε : Λονδίνο, Βερολίνο, Βαρκελώνη, Ιστάνμπουλ, Αθήνα και τώρα και στη Θεσσαλονίκη!\nΜπάσταρδες με Μνήμη reloaded\n(σε dvd & blue ray με greek suptitles)\nPosted on November 1, 2013 by communismos\nκάλεσμα “κουλτούρες των αγώνων”\nPosted on October 30, 2013 by communismos\nαπό τις μπάσταρδες με μνήμη\nοι κουλτούρες των αγώνων\nενάντια στη Θεσσαλονίκη Ευρωπαϊκή Πρωτεύουσα Νεολαίας 2014\nΣΤΗ ΦΑΜΠΡΙΚΑ ΥΦΑΝΕΤ\nΗ συλλογικότητα Μπάσταρδες με Μνήμη καλούμε όσες και όσους ενδιαφέρονται να οργανώσουμε καμπάνια με θέμα «οι κουλτούρες των αγώνων». Αφετηρία και στόχευση τόσο η εναντίωση στη διοργάνωση «Θεσσαλονίκη Ευρωπαϊκή Πρωτεύουσα Νεολαίας 2014» όσο και η επιθυμία και ανάγκη μας την εποχή της κρίσης να αναδείξουμε το ζήτημα της άρθρωσης της κουλτούρας με τους κοινωνικούς αγώνες.\nΕκδήλωση κατάληψη Σινιάλο/Αιγάλεω\nPosted on February 10, 2013 by communismos\nΕκδηλώσεις – Βιβλιοπαρουσιάσεις στην Αθήνα 9-11 Φεβρουαρίου\nPosted on February 4, 2013 by communismos\nΠαρασκευή 7/12 στις 19.00 βιβλιοπαρουσίαση Μπάσταρδη Μνήμη\nPosted on November 28, 2012 by communismos\nΕνάντια σε κάθε κυρίαρχη αφήγηση αναζητούμε την μνήμη που θα πυροδοτήσει τους αγώνες του σήμερα\nΠαρασκευή 7/12 στις 19.00\nΠαρουσίαση του βιβλίου «Μπάσταρδη Μνήμη – Θεσσαλονίκη 1912-2012: Εκατό χρόνια ελλάδας, πατριαρχίας, καπιταλισμού είναι αρκετά» από την ομάδα Μπάσταρδες με Μνήμη\nΠαρουσίαση του βιβλίου «Ξεπερνώντας έθνη και σύνορα: μια συλλογική προσπάθεια ενάντια στον εθνικισμό στα Βαλκάνια» από την ομάδα Το σχέδιο Άιντε


Λυκογιάννης: «Υπάρχει μεγάλη απογοήτευση» | PAOKVoice\nΤην απογοήτευση του εξέφρασε στην κάμερα της ΕΡΤ3 ο προπονητής του ΠΑΟΚ, Άρης Λυκογιάννης, μετά την ήττα των «Ασπρόμαυρων» από τον Ιωνικό.\n«Δεν έχω να πω πολλά υπάρχει μεγάλη απογοήτευση για αυτήν την εικόνα. Ένα μεγάλο συγγνώμη και απ’ τον κόσμο που ήρθε για να μας στηρίξει και εμείς δεν ανταποκριθήκαμε στις προσδοκίες. Είχαμε ασύλληπτη νευρικότητα, κακές αποφάσεις στην επίθεση και όταν έπρεπε δεν διατηρήσαμε την διαφορά. Ειδικά το λάθος στο τέλος ήταν τραγικό και φυσικά δεν δόθηκε εντολή για φάουλ».


Συνεχίζεται το “σίριαλ” για το Δικαστικό Μέγαρο Πειραιά – Press Ανταποκριτής\nΣυνεχίζεται το “σίριαλ” για το Δικαστικό Μέγαρο Πειραιά\nΠειραιάς για Όλους: Ο Πειραιάς χωρίς Δικαστικό Μέγαρο για αρκετά χρόνια ακόμη\nΟι προσφορές του διαγωνισμού για το νέο δικαστικό μέγαρο Πειραιά άνοιξαν την Παρασκευή 10/12/2021.\nΑπό τον διαγωνισμό αποκλείστηκαν όλα τα ακίνητα του κέντρου του Πειραιά, όλα όσα βρίσκονται γύρω από το λιμάνι, αλλά και όλα τα οποία βρίσκονται δίπλα στους τρεις σταθμούς του Μετρό-ΗΣΑΠ (Πειραιάς, Δημοτικό Θέατρο, Νέο Φάληρο).\nΗ προκήρυξη ζητούσε κτίριο χωρίς να απαιτεί μεγάλο χώρο στάθμευσης. Ποιο είναι αυτό; To κτίριο Κεράνη στην Πειραιώς -το οποίο είχε προσυμφωνήσει όχι ένας τυχαίος υπουργός αλλά ένας από τον σκληρό πυρήνα της κυβέρνησης, διακόπτοντας πριν από δύο χρόνια όλες τις δρομολογημένες διαδικασίες του Δήμου Πειραιά.\nΈτσι, αποκλείστηκε το κτίριο του Τελωνείου, στο λιμάνι δίπλα στους σταθμούς μετρό και προαστιακού με μεγάλους χώρους, με μεγάλες δυνατότητες χώρων στάθμευσης, ένα δημόσιο οικόπεδο χωρίς κόστος αγοράς.\nΈτσι, αποκλείστηκε επίσης από τον διαγωνισμό το μεγάλο οικόπεδο της ΒΕΛΚΑ δίπλα στο Καραϊσκάκη, γιατί απέχει είκοσι μέτρα (!!!) από το «όριο» του διαγωνισμού, ενώ βρίσκεται σε απόσταση 3 λεπτών από τον σταθμό Νέου Φαλήρου και δίπλα στη στάση του τραμ.\nΑποκλείστηκε, τέλος, οποιοδήποτε άλλο κεντρικό ακίνητο σε βάθος πεντακοσίων μέτρων από την ακτή.\nΌταν ξεκίνησε αυτή η μάλλον αστεία αν όχι ύποπτη διαδικασία ο «Πειραιάς για Όλους» προειδοποίησε ότι η πόλη μπαίνει πάλι σε περιπέτειες με το δικαστικό μέγαρο.\nΑπορρίφθηκε ένα δωρεάν κορυφαίο δημόσιο ακίνητο δίπλα στους σταθμούς και το λιμάνι για να επιλεγεί ένα προβληματικό ακίνητο που θα το πληρώσουμε με χρυσάφι (80 εκ. ευρώ), το οποίο προτείνεται να μεταπωληθεί στο Δημόσιο σε σχεδόν εικοσαπλάσια αξία από αυτή που πωλήθηκε από το ίδιο το Δημόσιο πριν από λίγα χρόνια, το πρώην εργοστάσιο Κεράνη.\nΤο δεύτερο ακίνητο που προτάθηκε, βρίσκεται στο βάθος του Αγίου Διονυσίου, στην οδό Μεθώνης, σε απόσταση 15-20 λεπτών από το μετρό, είναι μεγάλο και με χώρους στάθμευσης. Είναι σχετικά κατάλληλο, όμως και αυτό θα κοστίσει το ίδιο τεράστιο ποσό για το Δημόσιο. Αν προχωρήσει ποτέ αυτή η διαδικασία.\nΗ κυβέρνηση έκανε αυτή την επιλογή-δώρο στον ιδιωτικό τομέα, ο δήμαρχος πείστηκε από τον ίδιο τον υπουργό ότι αυτό γίνεται για να γλυτώσουμε χρόνο και ακολούθησε τις προτροπές του εγκαταλείποντας τη λύση Τελωνείου. Σε δύο χρόνια έλεγαν ότι θα έχουμε δικαστήρια.\nΠέρασαν τα δύο χρόνια από τότε και το μόνο που έχουμε είναι ένας διαγωνισμός που κινδυνεύει να ακυρωθεί ως φωτογραφικός και μία ζημιά για το Δημόσιο της τάξης των 80 εκ. ευρώ. Και βέβαια τον Πειραιά χωρίς δικαστικό μέγαρο για αρκετά χρόνια ακόμη.\nΗ σύνοψη της ιστορίας είναι η εξής:\nΟι δύο προηγούμενες δημοτικές θητείες αποδείχθηκαν καταστροφικές για την υπόθεση του δικαστικού μεγάρου.\nΗ δημαρχία Μιχαλολιάκου επέλεξε το γιαπί της Ραλλείου, η δημαρχία Μώραλη δεν προχώρησε και κατηγορούσε την κυβέρνηση ΣΥΡΙΖΑ ότι καθυστερούσε. Μόνο που δεν έλεγε ότι δεν διέθετε τίτλους ιδιοκτησίας για το ακίνητο. Τους απέκτησε μετά τις εκλογές του 2019, αφού δεν υπήρχε πια κυβέρνηση ΣΥΡΙΖΑ αλλά Νέας Δημοκρατίας. Τότε, μετά από πέντε χρόνια παλινωδίες αποκαλύφθηκε ότι το γιαπί της Ραλλείου δεν χωρούσε τα δικαστήρια και η νέα κυβέρνηση ανακάλυψε, με προσωπική εμπλοκή κορυφαίου υπουργού, το επίμαχο κτίριο Κεράνη και το έφερε στο τραπέζι με κόστος αγοράς δεκάδες εκατομμύρια ευρώ.\nΟ Δικηγορικός Σύλλογος Πειραιά ζήτησε να γίνει διαγωνισμός. Αυτός έγινε αποκλείοντας όμως άλλα πολύ πιο κατάλληλα ακίνητα όπως και όλα τα δημόσια οικόπεδα. Φοβόμαστε ότι το θρίλερ του δικαστικού μεγάρου εξελίσσεται σε λοταρία για ημέτερους του «επιτελικού κράτους». Με τον Δήμο Πειραιά να παρακολουθεί άφωνος.\nΟι λεπτομέρειες αυτής της υπόθεσης αποκαλύφθηκαν μία μόλις μέρα μετά το άνοιγμα των προσφορών για το νέο Δικαστικό Μέγαρο Πειραιά στο δημοτικό ραδιόφωνο «Κανάλι Ένα 90,4» και στην εκπομπή «Στον παλμό του Πειραιά» με τους δημοσιογράφους Γιάννη Κλάδη και Νίκο Παρασκευά να συνομιλούν για το θέμα με καλεσμένους τον Πρόεδρο του Δικηγορικού Συλλόγου Πειραιά, Γιώργο Σταματογιάννη και τον επικεφαλής της δημοτικής παράταξης «Πειραιάς για Όλους», Νίκο Μπελαβίλα.\nPrevious Δεν επαρκεί το δίκτυο οξυγόνου στο Κρατικό Νοσοκομείο Νίκαιας!\nNext Πειραιάς: 13 κιλά κοκαΐνη σε κοντέινερ με μπανάνες\n11 ώρες ago .


Φιλολογικά Δαιμόνια: Έλληνες του Πνεύματος και της Τέχνης: Γιάννης Ρίτσος\nΤιμώμενο πρόσωπο στο αποψινό επεισόδιο της σειράς ντοκυμαντέρ του Σκάι ο Γιάννης Ρίτσος, ο ποιητής της Ρωμιοσύνης και της Κυράς των Αμπελιών, ο άνθρωπος που μπόλιασε τους καημούς και τα βάσανα αυτού εδώ του τόπου μέσα στο έργο του. Καθαρόαιμος αγωνιστής, μύστης του ελληνικού μεγαλείου, ευαίσθητος καλλιτέχνης που λάξευε την πέτρα με την ίδια μαεστρία που συνέθετε στίχους. Η αξία του ανυπέρβλητη. Η υστεροφημία του δεδομένη.\nΟ ποιητής θα υποστεί ανηλεή διωγμό για τις πολιτικές του πεποιθήσεις και βιώσει πολλάκις την πικρή εμπειρία της εξορίας. Ευτύχημα για μας μιας και στον τόπο εξορίας θα συνθέσει ένα σημαντικό κομμάτι του έργου του.\nΑναρτήθηκε από Κυριακή Τσιτσιπά στις Τετάρτη, Ιανουαρίου 30, 2013\n2013: Έτος Κ.Π. ΚΑΒΑΦΗ\nΝίκος Καββαδίας: Σαν σήμερα πριν από 103 χρόνια\nΌταν ο Φρανκεστάιν συνάντησε τον Αόρατο Άνθρωπο\nΈλληνες του Πνεύματος και της Τέχνης: Μαρία Κάλλας...\nΟδηγίες για τη διδασκαλία της Νεοελληνικής Λογοτεχ...\nΈλληνες του Πνεύματος και της Τέχνης: Γιάννης Ρίτσ...


Εμπρησμοί αυτοκινήτων σε Μενίδι και Άγιο Δημήτριο | ΣΚΑΪ\nΣτο σημείο κλήθηκαν 6 πυροσβέστες με 2 οχήματα, με την πυροσβεστική να έχει αναλάβει την προανάκριση της υπόθεσης.\nΔημοσιευση: 01/03/2021 - 08:49\nΣτις φλόγες παραδόθηκαν μετά από εμπρησμούς, δυο αυτοκίνητα το βράδυ της Κυριακής σε Άγιο Δημήτριο και Μενίδι.\nΣτις 11.20 το βράδυ άγνωστοι πυρπόλησαν αυτοκίνητο στην οδό Κλέαρχου 57 στον Άγιο Δημήτριο, προκαλώντας υλικές ζημιές. Επί τόπου μετέβησαν 3 πυροσβέστες με 1 όχημα που έθεσαν υπό έλεγχο τη φωτιά, ενώ την προανάκριση έχει αναλάβει η ΕΛΑΣ. Τρία λεπτά νωρίτερα, άγνωστοι έβαζαν φωτιά σε αυτοκίνητο στην συμβολή της Γιάννη Ρίτσου με την Βλαχάβα στο Μενίδι.\nΑστυνομικά «Φωτιές για Κουφοντίνα»: Έκτακτα μέτρα για το φόβο νέων επιθέσεων (VID)\nπυροσβεστική ΕΛΑΣ εμπρησμοί Μενίδι


Οστεοπόρωση - Anastasiou Orthopaedics\nΣταθερό: 210 88 10 954\nΚινητό: 694 43 99 907\nΕκφυλιστικές Παθήσεις Ενηλίκων\nΘεραπεία Εκφυλιστικών Παθήσεων\nΘεραπεία Τραυματικών Παθήσεων\nΜεταβολικά Νοσήματα Οστών – Οστεοπόρωση\nΗ οστεοπόρωση είναι η χρόνια πάθηση του μεταβολισμού των οστών, κατά την οποία παρατηρείται σταδιακή μείωση της πυκνότητας και ποιότητάς τους, με αποτέλεσμα αυτά με την πάροδο του χρόνου να γίνονται πιο εύθραυστα και λεπτά. Έτσι προκαλείται αυξανόμενος κίνδυνος κατάγματος (σπασίματος) των οστών, καθώς μειώνεται η ανθεκτικότητα και η ελαστικότητά τους.\nΗ οστεοπόρωση είναι πιο συχνή μετά την ηλικία των 50 ετών, εμφανίζεται πολύ πιο συχνά στις γυναίκες από ό,τι στους άνδρες ενώ η συχνότητά της αυξάνει με την πρόοδο της ηλικίας. Επιδημιολογικές μελέτες σε διάφορες χώρες υποδεικνύουν ότι η οστεοπόρωση προσβάλλει το 25-35% των γυναικών και το 15-20% των ανδρών ηλικίας 50 ετών και πάνω. Στη χώρα μας ειδικές μελέτες έδειξαν ότι 28,4% των Ελληνίδων 50 ετών και πάνω παρουσιάζουν οστεοπόρωση. Είναι μάλιστα εξαιρετικά ενδιαφέρουσα η διαπίστωση σε αυτή την έρευνα ότι οι γυναίκες που έχουν οστεοπόρωση, στη συντριπτική τους πλειοψηφία που αγγίζει το ποσοστό περίπου 75%, δεν το γνωρίζουν. Η ενημέρωση για την ύπαρξη της οστεοπόρωσης έρχεται μετά από κατάγματα. Το γεγονός αυτό δικαιολογεί απολύτως όλους όσοι αποκαλούν την οστεοπόρωση ως σιωπηρή επιδημία της εποχής μας, αφενός επειδή είναι ασυμπτωματική και αφετέρου επειδή αφορά σ’ ένα μεγάλο μέρος του πληθυσμού.\nΗ καλύτερη αντιμετώπιση της οστεόπορωσης είναι η έγκαιρη διάγνωση δηλαδή πριν αυτή προκαλέσει κατάγματα. Καθώς, όπως προαναφέρθηκε, είναι ασυμπτωματική πρέπει να εξεταστούν κάποιοι παράγοντες που θέτουν τη γυναίκα σε υψηλό κίνδυνο για εμφάνιση κατάγματος όπως το οικογενειακό ιστορικό οστεοπόρωσης, το χαμηλό σωματικό βάρος, το κάπνισμα, η χαμηλή πρόσληψη ασβεστίου εφ’όρου ζωής, η κατάχρηση αλκοόλ, η πρόωρη εμμηνόπαυση (< 45), ωοθηκεκτομή, παρατεταμένη αμηνόρροια (>1 έτος) πριν την εμμηνόπαυση, μειωμένη όραση, επανειλημμένες πτώσεις, ανεπαρκής σωματική άσκηση ή παρατεταμένη ακινητοποίηση.\nΗ διάγνωση της οστεοπόρωσης μπορεί να επιτευχθεί σε μετακαταγματικό στάδιο αλλά και σε προσυμπτωματικό. Η πρώτη περίπτωση είναι ευκολότερη καθώς στηρίζεται στο ιστορικό, στην κλινική εξέταση και στη μέτρηση της οστικής πυκνότητας. Στο προσυμπτωματικό στάδιο, δηλαδή πριν συμβεί το κάταγμα, η διάγνωση της οστεοπόρωσης μπορεί να γίνει με μέτρηση της οστικής πυκνότητας, εφόσον τηρούνται οι ενδείξεις για τη χρησιμοποίηση αυτής της διαγνωστικής μεθόδου. Η μέτρηση της οστικής πυκνότητας γίνεται στην οσφυϊκή μοίρα της σπονδυλικής στήλης πριν από την ηλικία των 60 ετών ή στο άνω άκρο του μηριαίου οστού στην ηλικία των 60 ετών και πάνω. Σ’ αυτή την περίπτωση η πιο χρήσιμη και αξιόπιστη μέθοδος είναι η μέτρηση της απορρόφησης διπλοενεργειακών φωτονίων, που είναι γνωστή ως DEXA από το Dual Energy X-ray absorptiometry. Πρόκειται για μια μέθοδο απόλυτα είναι ακριβή, σύντομη, αναίμακτη, ενώ ο εξεταζόμενος απορροφά ασήμαντη ακτινοβολία. Οι μετρήσεις γίνονται κυρίως στη σπονδυλική στήλη, στα ισχία και στους καρπούς, αλλά και σε ολόκληρο το σώμα. Η μέτρηση της οστικής μάζας γίνεται τόσο για τη διάγνωση της οστεοπόρωσης όσο και για την παρακολούθηση του αποτελέσματος της θεραπείας.\nΗ έγκαιρη πρόληψη μπορεί να βοηθήσει σημαντικά την αποτροπή της οστεοπόρωσης. Βασική προϋπόθεση είναι το «κτίσιμο» δυνατών οστών κατά τη διάρκεια της παιδικής και εφηβικής ηλικίας, το οποίο προλαμβάνει την εμφάνιση της οστεοπόρωσης σε μεγαλύτερες ηλικίες. Υπολογίζεται πως περίπου το 85-90% της οστικής μάζας του ενήλικα αποκτάται μέχρι την ηλικία των 18 στα κορίτσια και των 20 στα αγόρια.\nΝέα δεδομένα για τη θεραπεία του μηνίσκου\nΔιαγνώστε μόνοι σας την οστεοαρθρίτιδα!\nΣταθερό : 210 88 10 954\nΚινητό : 694 43 99 907


(όχι του Θ. Παπακωνσταντίνου...)\nΤραγουδάκι ...δικό μου -με την παλιά φωνή\nΑπό τη συλλογή "Πειραματάκια Τζαμ.\nΔεν παίζει;; Αλλαγή πορείας...\nΔείτε το στο https://www.youtube.com/watch?v=r0dPEkJKtho\nΑναγκαστικά εκεί το έβαλα σαν ταινιάκι. Πειραματίζομαι λοιπόν πάλι. Πάνω στα παλιά πειραματάκια.\nΑναρτήθηκε από Kat Tz. στις 2:47 μ.μ.\nΨήφισμα για τις Σχολικές Βιβλιοθήκες\nΤο παρακάτω κείμενο το έγραψα μετά από συνεννόηση με εκπροσώπους μας στη Γ' ΕΛΜΕ (Ένωση Λειτουργών Μέσης Εκπαίδευσης -για όσους δεν ξέρουν) ώστε να ψηφιστεί στη συνεδρίαση της Τετάρτης 6 / 5 / 15. Γράφοντάς το έπιασα πάλι να θυμάμαι ... μέρες Βιβλιοθήκης και πώς ξεκίνησα αυτό εδώ το βλογκ... Παρατηρώ ότι από τότε που έπαψα να υπηρετώ ως υπεύθυνη βιβλιοθήκης και ξαναγύρισα στην τάξη, δε βρίσκω χρόνο (ίσως και διάθεση;) να γράφω εδώ. Η διαδικασία προετοιμασίας για την τάξη, τα τμήματα με δύσκολες περιπτώσεις μαθητών, τα τεστ, οι βαθμολογίες και πολλές άλλες άχαρες υποχρεώσεις, με απορροφούν σε όλη τη διάρκεια του σχολικού έτους -αν είναι δυνατόν. Και όμως.\nΣτη βιβλιοθήκη, παρ' ότι σχολούσα πιο αργά, ένιωθα ότι το κάθε λεπτό ήταν δημιουργικό, η επαφή με τα παιδιά χαλαρή και απολαυστική, μετά τη δουλειά ήμουν ξένοιαστη, μπορούσα να ασχοληθώ με άλλα πράγματα, ακόμα και να συνδυάσω άλλα ερεθίσματα με την ίδια τη δουλειά, π.χ. αν έβλεπα μια ενδιαφέρουσα ταινία ή διάβαζα ένα ενδιαφέρον βιβλίο, συχνά σκεφτόμουν πώς θα μπορούσαν αυτά να αξιοποιηθούν σε ιδέες για τη βιβλιοθήκη, π.χ. να φτιάξω αφισάκια που θα διαφήμιζαν την ταινία ή το βιβλίο, να βρω αν έχουμε εμείς στα ράφια βιβλία του συγκεκριμένου συγγραφέα και να τον προωθήσω, κ.ο.κ.\nΠάνε αυτά. Οριστικά και αμετάκλητα; Για να δούμε... Όχι ότι πιστεύω ότι ένα ψήφισμα σε μια ΕΛΜΕ θα φέρει την άνοιξη, αλλά τι; Δε θα τα θίξουμε ξανά αυτά τα ζητήματα; Αν δεν ενδιαφερθούμε εμείς που γνωρίσαμε από μέσα τις σχολικές βιβλιοθήκες και είδαμε μια άλλη, φωτεινή πλευρά της εκπαίδευσης, ποιος θα ενδιαφερθεί; Η θεία μου η Μαριγώ; Τέλος πάντων, ιδού το κείμενο:\n(Όσα αναφέρει, έχουν σχολιαστεί εδώ στο βλογκ συχνά-πυκνά, μπορεί κανείς να τα βρει από τη δεξιά στήλη, στις ετικέτες με τίτλο "Σχολικές Βιβλιοθήκες" και "Δραστηριότητες Βιβλιοθήκη"\nΤι σήμαιναν οι Σχολικές Βιβλιοθήκες για το δημόσιο σχολείο;\nΑς πάμε λίγο πίσω, στον Σεπτέμβριο του 2011, όταν παραδόθηκαν τα κλειδιά από τους 750 περίπου εκπαιδευτικούς υπεύθυνους των Σχολικών Βιβλιοθηκών (οι 500 εκ των οποίων είχαν επιμορφωθεί με 40ωρα σεμινάρια και οι βιβλιοθήκες λειτουργούσαν για 37 ώρες την εβδομάδα). Με εκείνη την υπουργική εντολή ορίστηκε να ανοίγουν οι βιβλιοθήκες για 6 ώρες εβδομαδιαία, από καθηγητές που δεν συμπλήρωναν ωράριο. Το ίδιο ισχύει και σήμερα.\nΤότε, πολλές εφημερίδες είχαν άρθρα με τίτλο «Κλείνουν τις Σχολικές βιβλιοθήκες!».\nΣτην Αυγή, ο Θ. Κοτσυφάκης, μέλος τότε του Δ.Σ. της ΟΛΜΕ, σχολίαζε:\n«Η κυρία Διαμαντοπούλου ανέλαβε να υλοποιήσει το «θεάρεστο» έργο της διάλυσης της δημόσιας παιδείας». Το προηγούμενο διάστημα έκλεισε για «παιδαγωγικούς» λόγους 1.000 σχολεία.\nΚατήργησε για τους ίδιους λόγους σημαντικούς θεσμούς που ήθελαν βελτίωση, όπως η Π.Δ.Σ. και η ενισχυτική διδασκαλία». …. «Κατήργησε ή υποβάθμισε συνειδητά τις δομές του ΣΕΠ, τα Σχολεία Δεύτερης Ευκαιρίας, τα Κέντρα Περιβαλλοντικής Εκπαίδευσης, τους Συμβουλευτικούς Σταθμούς Νέων.\nΆφησε τα σχολεία χωρίς βιβλία.\nΤώρα ήρθε και η σειρά της κατάργησης των βιβλιοθηκών».\nΑυτά σχολίαζε ο τωρινός πρόεδρος της ΟΛΜΕ, και επίσης το κόμμα που κυβερνά σήμερα είχε υποβάλει τότε πολλές σχετικές επερωτήσεις στη Βουλή.\nΌπως είχε γραφτεί και στην Ελευθεροτυπία τον Οκτώβριο του 2011,\n«….. Ακούγεται περίεργο για τα δεδομένα της ελληνικής εκπαίδευσης, αλλά οι βιβλιοθήκες αυτές δεν ήταν μία ακόμη προχειροδουλειά. Δημιουργήθηκαν έχοντας τις πλέον σύγχρονες προδιαγραφές, με άριστη υλικοτεχνική υποδομή.\nΗ πλειονότητα των καθηγητών που υπηρετούσαν στις 757 βιβλιοθήκες είχαν απόσπαση τετραετίας και είχαν υποβληθεί το 2007 σε αξιολόγηση. Η ενασχόλησή τους στη συγκεκριμένη θέση, ήταν καθημερινή, πολύωρη και πολυσχιδής».\nΠολλά παρόμοια είχαν γραφεί, στον τύπο γενικά και στο διαδίκτυο.\nΖητούμε από το Υπουργείο να αναζητήσει άμεσα τρόπους για να επαναλειτουργήσουν οι Σχολικές Βιβλιοθήκες που περιμένουν -και παραμένουν- θησαυροί ανεκμετάλλευτοι. Να προσφερθούν οι θησαυροί αυτοί στους μαθητές και τους καθηγητές που χρειάζονται επειγόντως αυτήν την ανάσα οξυγόνου στη σχολική ζωή. Η Παιδεία δε θέλει μεγάλα λόγια. Θέλει, εκτός από σοβαρό σχεδιασμό, και σοβαρή χρηματοδότηση, και μικρές, συνεχείς, καθημερινές πράξεις προσφοράς στα δημόσια σχολεία, που παραδέρνουν από στερήσεις και αλλοπρόσαλλες αλλαγές οι οποίες, στα χρόνια του μνημονίου έγιναν αβάσταχτες, υπήρχαν όμως στην ουσία τους και από πολύ παλιότερα.\n1. το ψήφισμα-διαμαρτυρία που είχε σταλεί τον Οκτώβριο του 2011 από τους συλλόγων διδασκόντων του συγκροτήματος 30 και 39 Γυμνασίων και Λυκείων στην Άνω Κυψέλη.\n2. την Επερώτηση στη Βουλή του Αλέξη Τσίπρα στις 9/3/2010\n3. το άρθρο της Ελευθεροτυπίας του Σεπτεμβρίου 2011\n4. το άρθρο της Αυγής\n5. το Δελτίο Τύπου Εκπαιδευτικών Υπευθύνων Σχολικών Βιβλιοθηκών του 2009\nμε τίτλο «Η αλήθεια για τις Σχολικές Βιβλιοθήκες». (Μαζί με την ηλεκτρονική διεύθυνση του ιστολογίου Σχολικών Βιβλιοθηκών)\nΓ’ ΕΛΜΕ Αθήνας, Τετάρτη 6 Μαΐου 2015\nΥ.Γ. Οι γελοιογραφίες είναι του "Κάβουρα". Κι αυτός πρώην υπεύθυνος βιβλιοθήκης, στην Ημαθία, από τα ξεχωριστούς..\nΑναρτήθηκε από Kat Tz. στις 8:59 μ.μ.\nΕτικέτες παιδεία, πολιτική, σχολικές βιβλιοθήκες\nΚοινωνικοί Αγώνες Άγονοι;\nΜια πρόταση για νέα κατεύθυνση στους κοινωνικούς αγώνες\nΑσθενής=Χωρίς σθένος. Σωματικό ή ψυχικό.\nΆοπλος=Χωρίς εφόδια. Πνευματικά ή ψυχικά.\nΜέρα με τη μέρα δε μένει τίποτα όρθιο. Κάποιοι το βιώνουν πολύ πιο επώδυνα. Οι αυτοκτονίες πολλαπλασιάζονται με ρυθμό τρομακτικό. (Και στα κανάλια κάνουν σα να μην το ξέρουν). Οι νεώτεροι άνεργοι ή φευγάτοι στο εξωτερικό. Οι ηλικιωμένοι στο έλεος μιας σύνταξης-κοροϊδίας, στο έλεος των ουρών του ΙΚΑ, του ΕΟΠΥΥ, των δημόσιων νοσοκομείων που τους αντιμετωπίζουν σαν δεύτερης κατηγορίας πολίτες που η δική τους περίθαλψη δεν επείγει, θα τους αναλάβει η μοίρα αυτούς, προηγούνται οι νεώτεροι. Οι οποίοι, καλά θα κάνουν κι αυτοί να γιάνουν γρήγορα για να επιστρέψουν στο έργο τους και στη συνεισφορά τους στην ανύπαρκτη αγορά εργασίας, στην ανύπαρκτη παραγωγή...\nΑπό καιρό σκέφτομαι σχετικά με τις κινητοποιήσεις διαμαρτυρίας διαφόρων κλάδων, ιδιαίτερα τώρα "στον καιρό των μνημονίων", τον αποσπασματικό τους χαρακτήρα, την έλλειψη αποτελέσματος, την έλλειψη κάποιας, έστω και μικρής, νίκης…\nΜήπως χρειάζεται τελείως νέα τακτική; Νέες απόπειρες συνεργασίας, κάτι που να μην έχει ξαναγίνει;\nΟι χώροι της Υγείας και της Παιδείας για παράδειγμα, έχουν ιδιαίτερα έντονο συμβολικό χαρακτήρα για μια χώρα, εκτός από το ότι αγγίζουν τους πάντες και χειροπιαστά. Το πάλαι ποτέ (…) για τους εργαζόμενους σε αυτούς τους χώρους λεγόταν πως ασκούσαν λειτούργημα. Δε νομίζω πως ακούγεται αυτό συχνά πλέον. Οι παροχές Υγείας και Παιδείας θεωρούνται ανέκαθεν από τις πιο βασικές σ’ ένα κράτους δικαίου. Από τα θεμελιώδη εκείνα αγαθά που χωρίς αυτά, δε νοείται ζωή αξιοπρεπής.\nΠοιος δεν έχει περάσει από δημόσιο νοσοκομείο, είτε ως ασθενής, είτε ως συνοδός, και δεν έχει νιώσει ότι όλα κρέμονται από μια κλωστή; Τα τελευταία χρόνια περισσότερο από ποτέ; Και όσοι έχουν καταφύγει στα ιδιωτικά, δεν το χουν « πληρώσει» ακριβά, με την κυριολεξία της έκφρασης; Πόσοι δεν αυτοκτονούν για λόγους αδιεξόδων οικονομικών-ψυχολογικών, ενώ σε άλλες εποχές δε θα οδηγούνταν σε αυτή την ύστατη πράξη;\nΠόσοι γονείς με παιδιά που χρειάζονται ειδικό σχολείο, λογοθεραπευτές, ψυχολόγους, κ.ά., δεν βρίσκονται σε κατάσταση απελπιστική; Πόσοι άλλοι δεν αντιμετωπίζουν την αναγκαστική –για τους περισσότερους μαθητές λυκείου- διέξοδο των φροντιστηρίων, τη γενική αίσθηση της διάλυσης του δημόσιου σχολείου, (που ούτως ή άλλως, χρόνια τώρα ήταν παραμελημένο), την ανασφάλεια…\nΗ ανασφάλεια, που είναι από τους πιο διαβρωτικούς παράγοντες της ζωής, εκφράζεται μέσα από το τρίπτυχο «Υγεία- Εκπαίδευση- Εργασία», με τρόπο άμεσο. Οι ελλείψεις σε προσωπικό στα νοσοκομεία και στα σχολεία, από καθαριστές και φύλακες, μέχρι γιατρούς και εκπαιδευτικούς διαφόρων ειδικοτήτων, δημιουργεί κρανίων τόπους. Βάζει σε κίνδυνο ζωές.\nΔεν πρέπει σε αυτά να διοχετευθεί η ενέργεια των αγώνων για διεκδικήσεις; Διεκδικήσεις, στο κάτω -κάτω, δικαιωμάτων αυτονόητων.\nΈχουν γίνει συστηματικές και επίπονες προσπάθειες να συνεργαστούν αυτοί οι δύο κλάδοι και να οργανώσουν από κοινού διαμαρτυρίες;\nΆλλο είναι να προσπαθούν π.χ. οι ιδιωτικοί υπάλληλοι να συντονιστούν και να διεκδικήσουν και άλλο οι εργαζόμενοι σε αυτούς τους χώρους, Υγείας και Παιδείας. Είναι και εφικτό και επείγον. Ας ξεκινήσει να συζητιέται στους χώρους εργασίας κατ’ αρχάς, ας μπει σαν πρόταση προς τα αντίστοιχα σωματεία και ας ασκηθεί πίεση προς τις ομοσπονδίες να πορευτούν προς αυτή την κατεύθυνση. Εξάλλου, τι έχουμε να χάσουμε; Αν δεν δοκιμάσουμε δεν θα μάθουμε ποτέ…\nΧρειάζονται καινοτομίες ακόμα και στους τρόπους προβολής αυτών των ζητημάτων, ακόμα και αιτήματα-συνθήματα ανανεωμένα. Όπως, για παράδειγμα:\n«Υγεία, Παιδεία, Ψωμί κι Ελευθερία»\nΥλικό για μια εκστρατεία ενημέρωσης:\n(Λίστα που μπορεί να εμπλουτιστεί)\n1) Η εξαιρετική ταινία του Σωτήρη Γκορίτσα, «Απ’ τα κόκκαλα βγαλμένα». Δεν ακούστηκε όσο της άξιζε.\nΣε μια συνέντευξη, ο Γκορίτσας απαντάει σε ερώτημα λέγοντας:\n"Απλά στο σύστημα υγείας είναι πιο ανάγλυφη η σύγκρουση του Ε.Σ.Υ. με το εγώ, ο αγώνας που κάποιοι δίνουν μέσα στις παθογένειες όλου του δημόσιου τομέα".\n2) Το άρθρο του Α. Χατζηστεφάνου με τίτλο "Εκατόμβες νεκρών ετοιμάζει η κυβέρνηση"\nΜικρό απόσπασμα: "Τα αποτελέσματα αυτής της συνταγής ήταν πάντα το ίδιο μοτίβο θανάτου για δεκάδες χιλιάδες πολίτες. Ένας από τους ανθρώπους που κατέγραψαν αυτό το μοτίβο είναι και ο καθηγητής Ντέιβιντ Στάκλερ, συγγραφέας του βιβλίου Body Economic που συνοδεύεται από τον χαρακτηριστικό υπότιτλο «Γιατί η λιτότητα σκοτώνει»."\n3) Το άρθρο του Ν. Μπογιόπουλου με αφορμή την αυριανή Γενική Απεργία, με τίτλο "Αύριο απεργούμε! Αύριο διαδηλώνουμε!"\nΣε κάποιο σημείο αναφέρει: "Αύριο απεργούμε και διαδηλώνουμε για τις μανάδες μας! Οι δικές μας μάνες δεν έχουν υπηρέτες, οι γυναίκες του λαού, οι διπλά και τριπλά καταπιεσμένες σε ένα σύστημα καταπίεσης και ανισότητας, έχουν δικαίωμα προστασίας της μητρότητας. Το επίδομα τοκετού που κατάργησαν δεν είναι «προνόμιο», είναι στοιχειώδης υποχρέωση του κράτους σε όλες τις γυναίκες!Αύριο τους λέμε ότι με το ανέκδοτό τους περί «δημόσιας και δωρεάν» Παιδείας και Υγείας, δεν γελάμε πλέον!\n4) Και βέβαια τα διάφορα βίντεο που έβγαλε φέτος το Σεπτέμβριο η ΟΛΜΕ για την κατάσταση των εκπαιδευτικών και των σχολείων, που ήταν πολύ εύγλωττα.\n...και λίγα σχόλια από το συνάδελφο "Κάβουρα", με το δικό του τρόπο:\nΑναρτήθηκε από Kat Tz. στις 8:07 μ.μ.


Ρούλα Ρέβη: Η υπέροχη ανάρτησή της για τον Αποστόλη Τότσικα - Mothersblog.gr\nΤι έγραψε για τον πατέρα των παιδιών της.\nH Ρούλα Ρέβη είναι από τις γυναίκες που δεν φοβούνται να μιλήσουν για τα συναισθήματά τους δημόσια.\nΑρκετές φορές μέσα από post της στον προσωπικό της λογαριασμό στο Instagram έχει προβεί σε εξομολογήσεις, συγκινώντας τους χιλιάδες ακολούθους της.\nΌπως αυτή που έκανε πριν μερικές ημέρες για την επέτειο γάμου που θα γιορτάσει με τον Αποστόλη Τότσικα στις 26 Ιουνίου. Πριν 7 χρόνια, το 2014 παντρεύτηκαν στο Λος Αντζελες και η γνωστή φωτογράφος θέλησε να εκφράσει για άλλη μια φορά την αγάπη της προς το πρόσωπό του γράφοντας:\n« Για εμενα αυτή η επέτειος γιορτάζεται λίγες μερες νωρίτερα από αυτή την στιγμή γιατί οι αναμνήσεις αυτού του ταξιδιού ξεκίνησαν σαν σήμερα . Για να φτάσουμε στην μέρα αυτή περάσαμε υπεροχα , τρελά , φάγαμε πολύ σούσι οι 2 μας (??) μεθύσαμε παρά πολύ με τον κολλητό και κουμπάρο μας @giannetos ? χορέψαμε πολύ στους δρόμους της καλιφορνια , κάναμε τατουάζ, κάτσαμε στον καναπέ των “friends”, φάγαμε πολλά burgers, αγοράσαμε ψεύτικα δαχτυλίδια, γελάσαμε γελάσαμε παρά πολύ και μετά πήγαμε και το κάναμε . Κάθε μέρα λέγαμε θα το κάνουμε ε? Ναι μωρε ας το κάνουμε ας προσθέσουμε και αυτό στο ταξίδι μας!\nΌμως για εμάς ποτέ δεν είχε σημασία αυτό καθαυτό παρά μόνο το ταξίδι μας ! Σε αγαπω πολύ @apostolis_totsikas_official».\nΔεν ήταν όμως μόνο αυτή η ανάρτηση που είπε δημόσια το πόσο λατρεύει τον άνθρωπό της.\nΠριν μερικές ημέρες και με αφορμή την ημέρα του Πατέρα, έκανε ακόμα ένα υπέροχο post για τον πατέρα των παιδιών της.\n«Τον πιο αυστηρό κριτή στο θέμα πατρότητα , πατέρας, προστασία τον πέτυχε ο άνδρας μου και είμαι εγω …. Όπως έχουμε ξαναπεί η ζωή μας δίνει ότι αντέχουμε , έτσι εκείνος με άντεξε και με ανέχεται κάθε δευτερόλεπτο που τον έχω τσεκάρει ως γονιό αλλά και εμενα μου έδωσε αυτό που μου χρωστούσε ! Σε λατρεύουμε μπαμπά @apostolis_totsikas_official εισαι το καλύτερο μας ♥♥♥♥♥♥♥♥?????».\nΌπως μπορείτε να αντιληφθείτε δύο είναι οι μεγάλες αγάπες της ζωής της: τα διδυμάκια και ο σύζυγός της. Τα τρία αυτά πρόσωπα πρωταγωνιστούν και στις αναρτήσεις της. Δείτε τις πιο πρόσφατες στη gallery που ακολουθεί.


eXofitsio: ΕΤΟΙΜΑΖΕΤΑΙ ΓΙΑ ΔΙΚΗ ΤΟΥ...ΟΝΝΕΔ Ο ΚΟΥΛΗΣ\nΕΤΟΙΜΑΖΕΤΑΙ ΓΙΑ ΔΙΚΗ ΤΟΥ...ΟΝΝΕΔ Ο ΚΟΥΛΗΣ\nΑφού κατήργησε την νεολαία του κόμματος, με απαράδεκτες ενέργειες, ο Κυριάκος, ετοιμάζεται να φτιάξει την δική του ΟΝΝΕΔ. Σε αλλοτινούς χρόνους, θα είχε γίνει της μουρλής, τώρα όμως με τα ΜΜΕ που σιωπούν, σε κάθε του αθλιότητα, είδατε τίποτα;\nΣυνέδριο, λέει...επανίδρυσης της ΟΝΝΕΔ, μόνον με τα...τσιράκια του, ετοιμάζει ο Κούλης μετά το καλοκαίρι.\nΉδη έχει ξεκινήσει η σχετική προετοιμασία ...\nκαι φεύγουν τα τσιτάτα, που θα φωτογραφίζουν τους υποψηφίους κι εκείνους φυσικά που θα εκλεγούν, αφού κάθε μέλος θα πρέπει αν προτείνεται από ...τριάντα τσιράκια του Κυριάκου.\nΕίναι απορίας άξιο όμως, πως η νεολαία του κόμματος, την οποία εξευτέλισε ο νέος πρόεδρος της Νέας Δημοκρατίας, δεν αντιδρά ακόμα στον τεμαχισμό της. Ο Κυριάκος, θέλει δική του νεολαία κι ας είναι η νεολαία του 20%, όπως άλλωστε αναλόγως, θέλει το κόμμα δικό του κι ας μην κερδίσει πότε εκλογές.


Δείτε ποιες είναι οι ηλεκτρικές συσκευές που βάζουν «φωτιά» στο λογαριασμό του ρεύματος - evros24.gr\nΌλοι μας έχουμε αρκετές ηλεκτρικές συσκευές στο σπίτι μας. Η χρήση τους και κατ’ επέκταση η… χρέωση τους στο λογαριασμό του ρεύματος ποικίλει αναλόγως με το πόσα άτομα μένουν κάτω από την ίδια στέγη. Έχετε αναρωτηθεί όμως ποιες συσκευές «καίνε» περισσότερο ρεύμα; Ποιες είναι οι συσκευές που μάς κάνουν να βάζουμε πιο βαθιά το χέρι στην τσέπη;\nΑν έχετε την άποψη ότι η τηλεόραση, και όλες οι ηλεκτρονικές συσκευές που σχετίζονται με αυτήν (μόντεμ, γούφερ, ηχεία κ.α.), αποτελούν το...


Miele Ψυγείο Εντοιχιζόμενο K 2902 Vi 579Lt E Λευκό – Level-Electrics.gr – Ηλεκτρικά Είδη\nΑρχική σελίδαΟΙΚΙΑΚΕΣ ΣΥΣΚΕΥΕΣΕντοιχιζόμεναΨυγείαMiele Ψυγείο Εντοιχιζόμενο K 2902 Vi 579Lt E Λευκό\nΤο προϊόν Miele Ψυγείο Εντοιχιζόμενο K 2902 Vi 579Lt E Λευκό - 8,999.00€\n9,023.80€ for 3 item(s)\nΨυγείο MasterCool Για κορυφαίο σχεδιασμό και τεχνολογία μεγάλης κλίμακας.\nPush2open για πρακτικό υποβοηθούμενο άνοιγμα πόρτας.\nΤα τρόφιμα παραμένουν φρέσκα περισσότερο χάρη στο MasterFresh.\nΤο φως διαχέεται στο εσωτερικό χάρη στα LED – BrilliantLight.\nΠρακτικός έλεγχος χάρη στην έγχρωμη οθόνη αφής MasterSensor.\nΛεπτομέρειες προϊόντος – K 2902 Vi\nΚωδικός προϊόντος: 02050102413 Κατηγορίες: Εντοιχιζόμενα, Ντουλάπες & Side by Side, ΟΙΚΙΑΚΕΣ ΣΥΣΚΕΥΕΣ, Ψυγεία, Ψυγεία, Ψυγεία\nΓίνε ο πρώτος/η που θα προσθέσει σχόλιο στο “Miele Ψυγείο Εντοιχιζόμενο K 2902 Vi 579Lt E Λευκό” Ακύρωση απάντησης


Reggia di Venaria Reale (Ιταλία) - Κριτικές - Tripadvisor\nVenaria Reale ξενοδοχεία όπου επιτρέπονται τα κατοικίδια\nΞενοδοχεία κοντά σε: Il Castello Della Mandria\nΞενοδοχεία κοντά σε: Scuderie Juvarriane della reggia di Venaria\nΔραστηριότητες κοντά σε: Reggia di Venaria Reale\nΨώνια, Venaria Reale\nΓκαλερί τέχνης, Venaria Reale\nVenaria Reale: Δημοφιλείς κατηγορίες\nΜνημεία και αξιοθέατα, Venaria Reale\nΚτίρια αρχιτεκτονικού ενδιαφέροντος, Venaria Reale\nΙστορικές τοποθεσίες, Venaria Reale\nΜνημεία και σημεία ενδιαφέροντος, Venaria Reale\nΕκκλησίες και καθεδρικοί ναοί, Venaria Reale\nΜουσεία, Venaria Reale\nΕξειδικευμένα μουσεία, Venaria Reale\nΝυχτερινή ζωή, Venaria Reale\nΜπαρ και κλαμπ, Venaria Reale\nΜπαρ με έμφαση στο κρασί, Venaria Reale\nΦύση και πάρκα, Venaria Reale\nΠάρκα, Venaria Reale\nΠαιχνίδια και διασκέδαση, Venaria Reale\nΚινηματογράφοι, Venaria Reale\nΣυναυλίες και παραστάσεις, Venaria Reale\nΘέατρα, Venaria Reale\nΥπαίθριες δραστηριότητες, Venaria Reale\nΕνοικιάσεις εξοπλισμού, Venaria Reale\nΦαγητό και ποτό, Venaria Reale\nVenaria Reale: Συχνές αναζητήσεις\nReggia di Venaria Reale - Κριτικές\nVenaria Reale Αξιοθέατα\nΝο 3 από 12 δραστηριότητες - Venaria Reale\nΓκαλερί τέχνης, Ιστορικές τοποθεσίες, Κτίρια αρχιτεκτονικού ενδιαφέροντος\nPiazza della Repubblica 4, 10078 Venaria Reale Ιταλία\n4.055κριτικές58ερωτήσεις και απαντήσεις\nΠολύ καλό 1.216\nΟ/Η BigHoward έγραψε μια κριτική Ιούλ 2017\nBoughton Monchelsea91 συνεισφορές39 χρήσιμες ψήφοι\nΤο όμορφο κάστρο και κήπος αλλά αποφύγετε!\nΓια το λόγο αυτό αποφεύγετε; Επειδή αγοράσατε μια πλήρη εισιτήριο και επιτράπηκε η καταχώρηση. Επιστρέψαμε από το τουριστικό γραφείο και μας είπαν ότι δεν υπήρχε επιστροφών! Μπορούμε να κρυώσουν και επέστρεψα και πάλι το τρομερό ηλικιωμένη κυρία που μιλούσαν καθόλου αγγλικά…\nΟ/Η NgFamilyLondon2013 έγραψε μια κριτική Ιούλ 2017\nΛονδίνο, Ηνωμένο Βασίλειο385 συνεισφορές53 χρήσιμες ψήφοι\nΥπάρχουν πολλά να δείτε και να κάνετε στην περιοχή. Η είσοδος δεν είναι φθηνή, ωστόσο, και παραδόξως δεν περιλαμβάνουν το κόστος ενός audioguide. Ανεξάρτητα από το ότι υπάρχουν πολλές ενδείξεις στα αγγλικά. Μπορείτε να λάβετε το Venaria Express λεωφορείο εδώ, αλλά να…\nΟ/Η CookingMagister έγραψε μια κριτική Ιούν 2017\nΓουίντσεστερ, Βιρτζίνια48 συνεισφορές18 χρήσιμες ψήφοι\nΚυνηγετικό καταφύγιο κατάλληλα για βασιλιάδες!\nΑυτή η τεράστια palace σε ένα ειδυλλιακό σκηνικό θα μπορούσε εύκολα να λάβει μια ημέρα για να απολαύσετε πλήρως. Το Palace είναι πολυτελώς επιπλωμένα δωμάτια. Οι κήποι είναι εκτεταμένες. Ότι συνήθως υπάρχει μια ειδική εκθεσιακό. Υπάρχουν μέρη για φαγητό και ένα κατάστημα δώρων.…\nΟ/Η MikeShawn έγραψε μια κριτική Ιούν 2017\nΒοστόνη, Μασαχουσέτη4 συνεισφορές6 χρήσιμες ψήφοι\nΥπέροχο, πρόσφατα ανακαινισμένο με εξαιρετική γεύση. Δεν είναι υπερβολικό διάστημα αναμονής για πρόσβαση. Ωραίο μέρος για μια ευχάριστη επίσκεψη.\nΟ/Η Madalina A έγραψε μια κριτική Μάι 2017\nΚλουζ-Ναπόκα, Ρουμανία391 συνεισφορές25 χρήσιμες ψήφοι\nΠολυτελές καταφύγιο σε έκτακτη ρύθμιση\nΠήγαμε στο Reggia di Venaria, τον Αύγουστο του 2016 για 2 συνεχόμενες ημέρες, δεδομένου ότι το ξενοδοχείο μας ήταν στο Τορίνο. Ολόκληρο το μέρος σου κόβει την ανάσα, πολύ την τέχνη και τον πολιτισμό. Παρακαλούμε αφιερώστε χρόνο για να επισκεφθείτε τους καταπράσινους κήπους και…\nΣυχνές ερωτήσεις για: Reggia di Venaria Reale\nReggia di Venaria Reale: Ποια ξενοδοχεία βρίσκονται εκεί κοντά;\nΞενοδοχεία σε κοντινή απόσταση (Reggia di Venaria Reale):\n(0.05 χλμ) La Finestra Sulla Reggia\n(0.06 χλμ) Cascina Di Corte\n(0.07 χλμ) Residence La Pera Bugiarda\n(0.08 χλμ) Residence La Mela Reale\n(0.08 χλμ) Gia Sera Bed & Breakfast\nΔείτε όλα τα ξενοδοχεία σε κοντινή απόσταση (Reggia di Venaria Reale) στο Tripadvisor\nΠοια εστιατόρια βρίσκονται εκεί κοντά (Reggia di Venaria Reale);\nΕστιατόρια εκεί κοντά (Reggia di Venaria Reale):\n(0.00 χλμ) Caffetteria Piazza Repubblica\n(0.01 χλμ) Passami Il Sale\n(0.05 χλμ) Il Convito della Venaria\n(0.05 χλμ) Dolce Stil Novo Alla Reggia\n(0.06 χλμ) Caffe della Reggia\nΔείτε όλα τα εστιατόρια σε κοντινή απόσταση (Reggia di Venaria Reale) στο Tripadvisor\nΠοια αξιοθέατα βρίσκονται εκεί κοντά (Reggia di Venaria Reale);\nReggia di Venaria Reale - Αξιοθέατα εκεί κοντά:\n(0.00 χλμ) Scuderie Juvarriane della reggia di Venaria\n(0.01 χλμ) Mostra Steve Mc Curry\n(0.19 χλμ) Il Bucintoro dei Savoia\n(0.37 χλμ) Chiesa dell'Annunziata\n(1.38 χλμ) Parco Regionale La Mandria\nΔείτε όλα τα αξιοθέατα σε κοντινή απόσταση (Reggia di Venaria Reale) στο Tripadvisor


«Έτσι είναι (αν έτσι νομίζετε)» στην Κεντρική Σκηνή του... - Newpost.gr\nτου Newsroom Δημοσίευση 11 Φεβρουαρίου 2014, 23:37 «Έτσι είναι (αν έτσι νομίζετε)» στην Κεντρική Σκηνή του Εθνικού θεάτρου Ενα από τα πιο δημοφιλή έργα του πρωτοπόρου Σικελού θεατρικού συγγραφέα και διανοούμενου Λουίτζι Πιραντέλλο, το «Έτσι είναι (αν έτσι νομίζετε)», παρουσιάζει για πρώτη φορά το Εθνικό Θέατρο σε σκηνοθεσία του Δημήτρη Καραντζά, με τους Ξένια Καλογεροπούλου και Μηνά Χατζησάββα.\nΜια περίπλοκη, ιδιοφυή σάτιρα, ποιητική και συνάμα σκληρή, σαρωτική αλλά και γεμάτη οίκτο για την αδυναμία του ανθρώπου να κατανοήσει τα αληθινά κίνητρα ακόμα και των δικών του πράξεων.\nΣτην πιραντελλική δραματουργία δεν υπάρχει απόλυτη αλήθεια, παρά μόνο ένα παιχνίδι ρόλων και «η ανάγκη να εξαπατούμε αδιάκοπα τον εαυτό μας δημιουργώντας μια πραγματικότητα -μια για τον καθένα και ποτέ την ίδια για όλους, που αποδεικνύεται κάθε τόσο μάταιη και φανταστική», όπως γράφει ο ίδιος ο συγγραφέας.\nΗ αλήθεια του Πόνζα είναι ότι έχει χάσει τη γυναίκα του, τη Λίνα, και ζει πια με τη Σοφία, τη δεύτερη γυναίκα του. Η πρώην πεθερά του, η κυρία Φρόλα, έχοντας υποστεί ισχυρό σοκ από το θάνατο της κόρης της, νομίζει ότι η δεύτερη γυναίκα του Πόνζα, η Σοφία, είναι η κόρη της. Είναι, όμως, έτσι τα πράγματα ή μήπως η αλήθεια της κυρίας Φρόλα είναι διαφορετική; Μήπως το ευαίσθητο νευρικό σύστημα του Πόνζα αναγκάζει την κυρία Φρόλα και την κόρη της να υιοθετήσουν ρόλους που ο ίδιος ο Πόνζα έχει επιβάλει, ότι δηλαδή η Λίνα δεν είναι η Λίνα αλλά η Σοφία και η κυρία Φρόλα δεν είναι η νυν αλλά η πρώην πεθερά του Πόνζα; Και άρα, αφού δεν υπάρχει αλήθεια, μήπως αυτή είναι η μόνη αλήθεια;\nΗ μετάφραση είναι της Ξένιας Καλογεροπούλου, τα σκηνικά της Ελένης Μανωλοπούλου, τα κοστούμια της Ιωάννας Τσάμη, οι φωτισμοί του Αλέκου Αναστασίου και ο ηχητικός σχεδιασμός και η επιμέλεια της μουσικής του Κορνήλιου Σελαμσή.\nΠαίζουν ακόμη: Μαρία Κεχαγιόγλου, Μιχάλης Κίμωνας, Έμιλυ Κολιανδρή, Θύμιος Κούκιος , Υβόννη Μαλτέζου, Κώστας Μπερικόπουλος , Μιχάλης Οικονόμου, Ελίνα Ρίζου,Σταυρούλα Σιάμου και ο Γιώργος Συμεωνίδης.


Φορέματα με Ζώνη στη μέση - MaryMary.gr\nΟι ζώνες είναι γνωστό πως προσθέτουν ενδιαφέρον σε μια εμφάνιση, σμιλεύοντας παράλληλα τη γυναικεία σιλουέτα. Κολακεύει και καμουφλάρει ατέλειες. Σκεφτείτε λοιπόν, ζώνες να περιστρέφονται γύρω από τη μέση σας φορώντας ένα φόρεμα. Μιλάμε για τον απόλυτα θηλυκό συνδυασμό. Φορέματα με Ζώνη στη μέση και πως συνδυάζονται αν περίπτωση.\nΈνα λευκό φόρεμα για μια casual εμφάνιση συμπληρώστε το με μια ζώνη σε camel απόχρωση. Ένα τζιν φόρεμα συνδυάστε με μια μαύρη λεπτή ζώνη για ένα στυλ κλασικό και κομψό, διαφορετικά οι γήινοι τόνοι δημιουργούν ένα στυλ περισσότερο boho. Αν προτιμάτε εμφανίσεις εντυπωσιακές και θηλυκές, δοκιμάστε την τάση που υποδεικνύει ένα φουλάρι πιασμένο κάτω από τη ζώνη σας. Σε αυστηρά επαγγελματικά look ή σημαντικές οικογενειακές συνευρέσεις προτιμήστε τη σιγουριά του κλασικού στυλ. Δηλαδή, φορέστε ένα φόρεμα με prints και μαζί του προσθέστε μια λεπτή φινετσάτη ζώνη και παπούτσια στο ίδιο χρώμα. Φορέματα σε ζωηρές μπλε αποχρώσεις, ταιριάζουν με αξεσουάρ στο χρώμα του μαύρου και του μπορντό. Με τα κόκκινα φορέματα έχετε δύο επιλογές: μαύρη και camel ζώνη. Η αντίθεση που κάνει με το μαύρο, όσο σκληρή κι αν είναι, είναι σαφώς πολύ πιο glamorous από εκείνη του casual camel.


Φεβρουάριος 2019 - Απρίλιος 2019 |\nTα εβδομαδιαία ραντεβού του Movie Society, με μοναδικές ταινίες του παγκόσμιου σινεμά, στον κινηματογράφο Odeon Όπερα, κάθε Παρασκευή, Σάββατο και Κυριακή στις 16.00.\nΤις προβολές θα προλογίζουν οι κριτικοί κινηματογράφου του «α»\nΠαρασκευή 01, 16:00\nΘα Μπορούσες Ποτέ να με Συγχωρέσεις; ΠΡ Δράμα βασισμένο σε αληθινή ιστορία με δύο υποψηφιότητες για Χρυσή Σφαίρα (α' γυναικείου και αντρικού ρόλου). Κλείσε θέση\nΣάββατο 02, 16:00\nΤο Γεράκι της Μάλτας ΦΝ Αριστούργημα των φιλμ νουάρ με πρωταγωνιστή τον θρυλικό Χάμφρεϊ Μπόγκαρτ. Κλείσε θέση\nΚυριακή 03, 16:00\nΛολίτα ΕΛ Το αμαρτωλό βιβλίο του Βλαντιμίρ Ναμπόκοφ παίρνει σάρκα και οστά από τον ανεπανάληπτο Στάνλεϊ Κιούμπρικ. Κλείσε θέση\nΠαρασκευή 08, 16:00\nΆφεριμ! ΔΕ Ένα βιτριολικό νεογουέστερν με φόντο τα Βαλκάνια. Κλείσε θέση\nΣάββατο 09, 16:00\nΛάουρα ΦΝ Ένα γεμάτο συναίσθημα οσκαρικό δράμα από τον δεξιοτέχνη Ότο Πρέμινγκερ. Κλείσε θέση\nΚυριακή 10, 16:00\nΗ Υπηρέτρια ΕΛ Οι μοιραίες διαστάσεις τις ερωτικής επιθυμίας ξεδιπλώνονται μέσα από το φακό του τολμηρού Παρκ Τσαν-Γουκ. Κλείσε θέση\nΠαρασκευή 15, 16:00\nΟ 20ός μου Αιώνας ΔΕ Το συγκλονιστικό ασπρόμαυρο ντεμπούτο της Ίλντικο Ενιέντι («Η Ψυχή και το Σώμα»). Κλείσε θέση\nΣάββατο 16, 16:00\nΗ Μεγάλη Κάψα ΦΝ Το απρόβλεπτο τέλος της ταινίας του σπουδαίου Φριτζ Λανγκ θα σας μείνει αξέχαστο. Κλείσε θέση\nΚυριακή 17, 16:00\nΠροσοχή: Πόθος ΕΛ Ένα αριστούργημα που μας φέρνει απέναντι στη ματαιότητα του κεραυνοβόλου έρωτα. Κλείσε θέση\nΠαρασκευή 22, 16:00\nΣτην Αγκαλιά του Φιδιού ΔΕ Ένας ποιητικό και πρωτότυπο σχόλιο πάνω στην αποικιοκρατία. Κλείσε θέση\nΣάββατο 23, 16:00\nΔιπλή Ταυτότητα ΦΝ Μια αψεγάδιαστη ταινία που αποκαλύπτει μια περίτεχη πλεκτάνη. Κλείσε θέση\nΚυριακή 24, 16:00\nΗ Ζωή της Αντέλ ΕΛ Ένα φλογερό ερωτικό δράμα με αλησμόνητες στιγμές που βραβεύτηκε με Χρυσό Φοίνικα. Κλείσε θέση\nΠρόσωπα & Ιστορίες ΔΕ Η «γιαγιά» της νουβέλ βαγκ Ανιές Βαρντά μας συστήνει σε ανθρώπους της διπλανής πόρτας με απίστευτες ιστορίες. Κλείσε θέση\nΤο Άγγιγμα του Κακού ΦΝ Μη χάσετε με τίποτα την αρχή αυτής της ταινίας. Κλείσε θέση\nΜαύρη Τρύπα ΠΡ Η πιο φιλόδοξη ταινία της Κλερ Ντενί μας καταδύει σε έναν κόσμο σκοτεινών επιθυμιών και αγωνιώδους ατμόσφαιρας. Κλείσε θέση\nΚάιρο Εμπιστευτικό ΔΕ Ένα καθηλωτικό σύγχρονο νουάρ με φόντο την εξεργμένη Αίγυπτο. Κλείσε θέση\nΣε Έναν Έρημο Τόπο ΦΝ Τα φαινόμενα απατούν σε αυτό το απρόβλεπτο φιλμ νουάρ με το εντυπωσιακό καστ. Κλείσε θέση\nΟι Αδελφοί Σίστερ ΠΡ Ο πολυβραβευμένος σκηνοθέτης Ζακ Οντιάρ σκηνοθετεί ένα πρωτότυπο γουέστερν με all-star πρωταγωνιστές. Κλείσε θέση\nLucky ΔΕ Το κύκνειο άσμα του Χάρι Ντιν Στάντον στο οποίο παραδίδει μία από τις καλύτερες ερμηνείες της καριέρας του. Κλείσε θέση\nΣιωπηλός Μάρτυρας ΚΨ Μία από τις καλύτερες ταινίες όλων των εποχών όπως την εμπνεύστηκε το μυαλό του Άλφρεντ Χίτσκοκ. Κλείσε θέση\nΣφραγισμένα Χείλη ΕΛ Η Κέιτ Γουίνσλετ σε έναν από τους καλύτερους ρόλους της καριέρας της. Κλείσε θέση\nShame ΚΨ Ένα σπαρακτικό φιλμ με τον Μάικλ Φασμπέντερ σε μια σπουδαία ερμηνεία. Κλείσε θέση\nKiss Me Deadly ΦΝ Προκλητικό για την εποχή του νουάρ σε σενάριο του Άλμπερτ Ισαάκ Μπεζερίδη. Κλείσε θέση\nOliver Twist ΣΑ Μια μαεστρική μεταφορά του κλασικού μυθιστορήματος του Τσαρλς Ντίκενς. Κλείσε θέση\nΠαρασκευή 29, 16:00\nΣύντομη Συνάντηση ΣΑ Μια συναισθηματικά συντριπτική ιστορία ενός ανεκπλήρωτου έρωτα. Κλείσε θέση\nΣάββατο 30, 16:00\nThe Naked City ΦΝ Διπλά οσκαρική ταινία του Ζιλ Ντασέν Κλείσε θέση\nΚυριακή 31, 16:00\nΗ Δύναμη της Σάρκας ΚΨ Ένα μυστηριώδες ερωτικό θρίλερ με πρωταγωνιστή τον Αρτ Γκαρφάνκελ. Κλείσε θέση\nΠαρασκευή 05, 16:00\nΜεγάλες Προσδοκίες ΣΑ Ακόμα μια απαράμιλλου κάλους διασκευή του Τσαρλς Ντίκενς από τον Ντέιβιντ Λιν. Κλείσε θέση\nΣάββατο 06, 16:00\nΗ Ζούγκλα της Ασφάλτου ΦΝ Ένα instant classic φιλμ νουάρ με αναλλοίωτη δύναμη στο χρόνο. Κλείσε θέση\nΚυριακή 07, 16:00\nStraight Outta Compton ΜΣ Η ιστορία των θρυλικών N.W.A. σε μια ταινία υποψήφια για Όσκαρ σεναρίου. Κλείσε θέση\nΠαρασκευή 12, 16:00\nΤα 400 Χτυπήματα ΣΑ Ένα από τα αριστουργηματικά ντεμπούτα στην ιστορία του σινεμά. Κλείσε θέση\nΣάββατο 13, 16:00\nBird ΜΣ Βραβευμένη με Όσκαρ βιογραφία του Τσάρλι Πάρκερ με τον Φόρεστ Γουίτακερ να τον ενσαρκώνει εξαιρετικά. Κλείσε θέση\nΚυριακή 14, 16:00\nΚύματα Αγάπης ΚΨ Αποστομωτικό ψυχογράφημα δύο εντελώς διαφορετικών μα πολύπλοκων χαρακτήρων, βραβευμένο με Χρυσή Άρκτο. Κλείσε θέση\nΠαρασκευή 19, 16:00\nΑμερικανική Νύχτα ΣΑ Ένα γράμμα αγάπης στο σινεμά από τον μεγαλύτερο λάτρη του, τον Φρανσουά Τριφό. Κλείσε θέση\nΣάββατο 20, 16:00\nThe Last Waltz ΜΣ Ένα από τα καλύτερα μουσικά ντοκιμαντέρ που έχουν γυριστεί ποτέ, από τον δεξιοτέχνη Μάρτιν Σκορσέζε. Κλείσε θέση\nΚυριακή 21, 16:00\nΦαρενάιτ 451 ΣΑ Ο Φρανσουά Τριφό διασκευάζει το σπουδαίο ομότιτλο μυθιστόρημα του Ρέι Μπράντμπερι. Κλείσε θέση\nΠΡ Movie Society Πρεμιέρες ΦΝ Φιλμ Νουάρ ΕΛ Η ερωτική λογοτεχνία στο σινεμά ΔΕ Δεύτερη Ευκαιρία ΚΨ Ο Κινηματογράφος κάνει Ψυχανάλυση ΣΑ Σκηνοθέτες που Αγαπήσαμε ΜΣ Μουσική και Σινεμά\nΟ Κινηματογράφος κάνει Ψυχανάλυση\nΗ ταινία έχει προβληθεί\nΗ Σάρα, μια αφοσιωμένη σύζυγος, μετά το διαζύγιό της, μετακομίζει στο σπίτι του διασημου μυθιστοριογράφου αδελφού της και προσπαθεί να βρεί την ψυχική ισoρροπία της.\nΚαθηλωμένος στο διαμέρισμά του με σπασμένο πόδι, ένας φωτορεπόρτερ παρακολουθεί βαριεστημένα από το παράθυρό του τους γείτονες. Όταν όμως γίνεται αυτόπτης μάρτυρας ενός φόνου ακριβώς απέναντι, προσπαθεί να εξιχνιάσει το έγκλημα με την αγαπημένη του.\nΣκηνοθέτες που Αγαπήσαμε\nΥπαρξιακές και καλλιτεχνικές ανησυχίες, ερωτικές περιπέτειες και προσωπικά δράματα ανάμεσα στους ηθοποιούς, τον παραγωγό και τον σκηνοθέτη μιας ταινίας που γυρίζεται σε στούντιο της Νίκαιας, με τον τελευταίο να καλείται να διαχειριστεί μια σειρά από κρίσεις.\nΜια νοικοκυρά κι ένας γιατρός γνωρίζονται στο σιδηροδρομικό σταθμό και αρχίζουν να συναντιούνται μία φορά την εβδομάδα. Παντρεμένοι και οι δύο, αλλά ερωτευμένοι μεταξύ τους, προσπαθούν να διατηρήσουν με κάθε τρόπο την ιδιόρρυθμη, έντονη πλατωνική σχέση τους.\nΟ ορφανός Όλιβερ Τουίστ γίνεται μέλος μιας συμμορίας παιδιών που κλέβουν περαστικούς για να μπορέσουν να ζήσουν.\nΈνας άγνωστος ευεργέτης συναντά ένα ταπεινό ορφανό αγόρι το οποίο με τη βοήθειά του μαθαίνει να φέρεται σαν ένας τζέντλμαν.\nΈνας έντιμος και σκληροτράχηλος αστυνομικός έρχεται αντιμέτωπος με ένα συνδικάτο του εγκλήματος το οποίο υποψιάζεται πως έχει ελέγχει μέρος του αστυνομικού σώματος, όταν μια βομβιστική τους επίθεση σκοτώνει τη σύζυγό του αντί για εκείνον.\nΈνας Μεξικανός κι ένας Αμερικανός αστυνομικός προσπαθούν να εξιχνιάσουν την υπόθεση μιας έκρηξης βόμβας που έγινε στα σύνορα των δύο χωρών, η οποία τους φέρνει αντιμέτωπους με το οργανωμένο έγκλημα και την αστυνομική διαφθορά.\nΈνας έμπειρος ασφαλιστής ερωτεύεται παράφορα και συνάπτει σχέση με τη γυναίκα ενός πελάτη του, η οποία τον μπλέκει σε μια περίπλοκη υπόθεση δολοφονίας και ασφαλιστικής απάτης που θα τον φέρει αντιμέτωπο με αναπάντεχες συνέπειες.\nΈνας δύστροπος, κυνικός και σχεδόν ξοφλημένος χολιγουντιανός σεναριογράφος κατηγορείται για φόνο. Μια γοητευτική γειτόνισσα του παρέχει σωτήριο άλλοθι, αλλά όταν τον γνωρίζει καλύτερα αρχίζει να έχει τις αμφιβολίες της.\nΈνας ιδιωτικός ντετέκτιβ γίνεται μάρτυρας μιας παράξενης υπόθεσης απαγωγής και δολοφονίας την οποία αποφασίζει να εξιχνιάσει.\nΔύο Νεοϋορκέζοι ντετέκτιβς αναλαμβάνουν την υπόθεση μιας γοητευτικής γυναίκας που έχασε τη ζωή της υπό αδιευκρίνιστες συνθήκες. Ενώ αρχικά υποψιάζονται πως αυτοκτόνησε, σύντομα αποδεικνύεται πως πρόκειται για δολοφονία.\nΗ ζωή της μαθήτριας Αντέλ θα αλλάξει όταν γνωρίσει την Εμά, μια δυναμική κοπέλα με μπλε μαλλιά, με την οποία θα ξεκινήσει μια μακροχρόνια, περιπετειώδη ερωτική σχέση που θα έχει σπαρακτική κατάληξη.\nΣτην υπό ιαπωνική κατοχή Κορέα της δεκαετίας του 1930 μια νεαρή κοπέλα προσλαμβάνεται ως υπηρέτρια μια πλούσιας κληρονόμου. Στην πραγματικότητα όμως έχει στήσει μια σατανική πλεκτάνη μαζί με έναν επιδέξιο και γοητευτικό απατεώνα.\nΜουσική και Σινεμά\nΗ ζωή του σπουδαίου σαξοφωνίστα Τσάρλι Πάρκερ, ιδρυτή του ρεύματος της μπίμποπ και σημείο αναφοράς της τζαζ, που πέθανε σε ηλικία μόλις 35 ετών ύστερα από υπερβολική κατάχρηση αλκοόλ και ναρκωτικών.\nΗ δημιουργία και η πορεία του συγκροτήματος N.W.A., που έκανε την εμφάνισή του τη δεκαετία του ’80 και από τις κακόφημες συνοικίες του Λος Αντζελες έφτασε στην κορυφή ανανεώνοντας τον ήχο της hip hop.\nΣτη Βλαχία του 1835 ένας αστυνομικός και ο γιος του αναζητούν έναν τσιγγάνο σκλάβο ο οποίος δραπέτευσε από τον αφέντη του, τον αυταρχικό βογιάρο της περιοχής, γιατί είχε παράνομη σχέση με τη γυναίκα του.\nΤην ημέρα που ο Τόμας Έντισον παρουσίασε τον πρώτο ηλεκτρικό λαμπτήρα στο Νιου Τζέρσεϊ, δύο δίδυμα κορίτσια γεννήθηκαν στην Βουδαπέστη. Εκείνα θα μεγαλώσουν χωριστά, η μια ως ψευτοαριστοκράτισσα κι άλλη ως αναρχική βομβίστρια, ώσπου θα συναντηθούν απρόσμενα.\nMovie Society Πρεμιέρες\nΟι Αδελφοί Σίστερ\nΤα αδέλφια Σίστερ είναι τσιράκια του τοπικού άρχοντα ο οποίος τους στέλνει στα βάθη της Άγριας Δύσης για να εντοπίσουν ένα χημικό, ο οποίος έχει βρει γρήγορο τρόπο για την εξόρυξη χρυσού.\nΚάθε εισιτήριο αφορά μία ταινία του Movie Society\nΑγορά από τα ταμεία του Odeon Όπερα ή από το www.i-ticket.gr\nμε κάρτα αθηνόραμα Club & Club CINEΦΙΛΟΙ €5\nΚάρτα 10 προβολών\nH κάρτα 10 προβολών δεν συνιστά εισιτήριο\nΚάθε κάρτα 10 προβολών εξαργυρώνεται με μηδενικά εισιτήρια για 10 ταινίες του Movie Society\nΗ κάρτα 10 προβολών αγοράζεται ΜΟΝΟ από τα ταμεία του Odeon Όπερα, από την Παρασκευή 25 Ιανουαρίου κατά τις ημέρες και ώρες λειτουργίας του, και μέχρι εξαντλήσεων των αποθεμάτων\nΗ εξαργύρωση της κάρτας 10 προβολών γίνεται είτε από τα ταμεία του Odeon Όπερα, είτε από το www.i-ticket.gr\nΗ αγορά της κάρτας 10 προβολών δεν εξασφαλίζει θέση στην ταινία εάν δεν υπάρχει διαθεσιμότητα\nμε κάρτα αθηνόραμα Club & Club CINEΦΙΛΟΙ €32\nH κάρτα διαρκείας δεν συνιστά εισιτήριο\nΚάθε κάρτα διαρκείας εξαργυρώνεται με μηδενικά εισιτήρια για το σύνολο των ταινιών του Movie Society\nΔώρο συλλεκτικό μπλουζάκι\nΈκπτωση 50% στο bar του κινηματογράφου\nΠρονομιακή τιμή σε αγορά επιλεγμένων DVDs\nΠροτεραιότητα σε πρεμιέρες και διαγωνισμούς\nΗ κάρτα διαρκείας αγοράζεται ΜΟΝΟ από τα ταμεία του Odeon Όπερα, από την Παρασκευή 25 Ιανουαρίου κατά τις ημέρες και ώρες λειτουργίας του, και μέχρι εξαντλήσεων των αποθεμάτων\nΗ εξαργύρωση της κάρτας διαρκείας γίνεται είτε από τα ταμεία του Odeon Όπερα, είτε από το www.i-ticket.gr\nΗ αγορά της κάρτας διαρκείας δεν εξασφαλίζει θέση στην ταινία εάν δεν υπάρχει διαθεσιμότητα\nμε κάρτα αθηνόραμα Club & Club CINEΦΙΛΟΙ €72\n© 2022 - MovieSociety


Όσα πρέπει να προσέξετε κατά την αγορά των σχολικών ειδών ~ Όλα Free\nΌσα πρέπει να προσέξετε κατά την αγορά των σχολικών ειδών\n4.9.16 αγορά, ΚΕΠΚΑ, συμβουλές, σχολικά είδη, σχολική χρονιά, τι να προσέξω\nαγορά|ΚΕΠΚΑ|συμβουλές|σχολικά είδη|σχολική χρονιά|τι να προσέξω|\nΗ νέα σχολική χρονιά βρίσκεται προ των πυλών και το Κέντρο Προστασίας Καταναλωτών (ΚΕΠΚΑ) δίνει ορισμένες χρήσιμες συμβουλές.\nΣτην ανακοίνωσή του, το ΚΕΠΚΑ επισημαίνει ότι «δεν είναι λίγες οι εταιρίες, οι οποίες προσπαθούν να παρασύρουν τα παιδιά στον υπερκαταναλωτισμό, λανσάροντας πρωτότυπα σχολικά είδη και σε πολλές περιπτώσεις αυτά τα είδη δεν είναι απαραίτητα στα παιδιά.\nΠρέπει, να συζητήσουμε, με το παιδί μας, να του εξηγήσουμε και να του δώσουμε να καταλάβει τις παγίδες των διαφημίσεων, για τα σχολικά είδη καθώς και τους τρόπους, που διάφορες εταιρείες μας οδηγούν, στην υπερκατανάλωση.\nΌταν βεβαιωθούμε ότι το παιδί μας κατάλαβε τους κινδύνους, ετοιμάζουμε έναν κατάλογο με τα είδη που θεωρούμε απαραίτητα. Στη διαδικασία αυτή, το παιδί μας πρέπει να συμμετέχει. Αν πιστεύει ότι συναποφάσισε, μαζί μας, για τα σχολικά του είδη, θα αποφύγουμε τριβές, όταν θα κάνουμε τις αγορές μας.\nΜελετάμε, με προσοχή, τη σήμανση των σχολικών ειδών. Δεν πρέπει να παρασυρθούμε από τα χρώματα και τα σχέδια των σχολικών ειδών. Δεν πρέπει να υποχωρήσουμε, στην πίεση του παιδιού μας, να του κάνουμε το χατίρι.\nΣε κάποια προϊόντα, όπως μολύβια, στυλό, γόμες, κ.α., είναι, πολλές φορές, πιο οικονομικό να αγοράζουμε συσκευασίες που περιέχουν παραπάνω από ένα τεμάχιο, αρκεί να είμαστε σίγουροι ότι θα τα χρησιμοποιήσουμε. Προσοχή στα "σχολικά της μόδας" που είναι διακοσμημένα με σούπερ ήρωες και η τιμή τους είναι αδικαιολόγητα μεγάλη.\nΔεν πρέπει να αγοράζουμε σχολικά είδη που μοιάζουν με τρόφιμα. Τέτοια προϊόντα δεν θα έπρεπε να κυκλοφορούν στην αγορά. Επειδή όμως συχνά, «ξεφεύγουν» από τους ελέγχους της Πολιτείας, ας «έχουμε και εμείς το νου μας».\nΔεν πρέπει να αγοράζουμε σχολικά είδη που μυρίζουν σαν τρόφιμα (σβύστρες κ.λπ.) Οι μυρωδιές προέρχονται από χημικές αρωματικές ουσίες, που ίσως αποδειχθούν, αργότερα, ακατάλληλες. Η μυρωδιά όμως, παρασύρει τα παιδιά, να τα βάλουν στο στόμα.\nΗ ασφάλεια των σχολικών ειδών πρέπει να είναι το κυρίαρχο κριτήριο, για την αγορά τους. Πρέπει να γνωρίζουμε ότι τα σχολικά που μοιάζουν με παιχνίδια, δεν πληρούν τις ίδιες προδιαγραφές ασφάλειας με τα παιχνίδια. Έτσι, στυλό που ανάβουν, μολύβια με μικρά διακοσμητικά αυτοκόλλητα, σβήστρες που μυρίζουν σαν φρούτα, μπορεί να αποδειχτούν επικίνδυνα είδη για την υγεία, ακόμα και τη ζωή των παιδιών μας.


sfrang: Πρωτοπόροι της Ιατρικής I\nAlexandre Yersin (Υερσέν, 1863-1943)\nΠόσοι γνωρίζουν ποιος ήταν ο Υερσέν; Ποιος ξέρει ότι πρόκειται για έναν από τους ευεργέτες της Ανθρωπότητας ο οποίος, άγνωστος στους περισσότερους εξ ημών, απάλλαξε με επίμονη και μοναχική μελέτη και έρευνα τους σύγχρονους ανθρώπους από τη φοβερή ασθένεια της πανούκλας; Γεννήθηκε στο Lavaux της Ελβετίας και πέθανε στο Suoi Giao του σημερινού Βιετνάμ. Ο πατέρας του πέθανε νωρίς και η μητέρα του διηύθυνε ένα παρθεναγωγείο. Ο ίδιος άρχισε από μικρός να ενδιαφέρεται για τα φυτά και τα έντομα της πατρίδας του.\nΤο 1884 εγκαταστάθηκε ο Υερσέν στο Marburg της Γερμανίας για να σπουδάσει Ιατρική. Ήδη το 1885 πήγε όμως στο Παρίσι, όπου συνέχισε τις σπουδές, επειδή τον ενδιέφερε περισσότερο η εφαρμοσμένη κατεύθυνση των Γάλλων, έναντι της θεωρητικής των Γερμανών. Η διδακτορική του διατριβή παρουσιάστηκε στο «Ινστιτούτο Pasteur» και αφορούσε το θέμα της φυματίωσης. Στη συνέχεια εργάστηκε ως ερευνητής στο Ινστιτούτο, όπου μαζί με τον συνεργάτη του Παστέρ, Roux, ανακάλυψε την τοξίνη της διφθερίτιδας. Το 1888 παρακολούθησε μαθήματα βακτηριολογίας στο Ινστιτούτο Υγιεινής «Robert Koch» στο Βερολίνο.\nΓια να μπορεί να εργαστεί ο Υερσέν ως γιατρός στη Γαλλία, πήρε την υπηκοότητα της χώρας και στη συνέχεια άρχισε να ταξιδεύει ως ναυτικός γιατρός. Στα χρόνια 1890-1891 βρέθηκε στη γαλλική αποικία της Ινδοκίνας, όπου εξερεύνησε την άγνωστη μέχρι τότε ενδοχώρα. Το 1894 ξέσπασε στη νότια Κίνα μια επιδημία, η οποία επηρέασε και όλες τις γύρω περιοχές. Ο Υερσέν πήρε εντολή να μελετήσει την επιδημία στο Χονγκ Κονγκ, όπου πολύ σύντομα ανακάλυψε το βακτήριο της πανώλους (πανούκλας, λοιμού) που ονομάστηκε αργότερα προς τιμήν του, yersinia pestis. Ο Υερσέν εντόπισε επίσης τον κύριο φορέα του βακτηρίου που ήταν οι αρουραίοι και οι ψύλλοι στη γούνα των αρουραίων. Παράλληλα με τον Υερσέν, αυμβολή στην καταπολέμηση της πανούκλας είχε και ο Ιάπωνας ερευνητής Shibasaburo Kitasato που μελετούσε επίσης την προέλευση και τον τρόπο εξάπλωσης της επιδημίας.\nΤο 1895 βρέθηκε ο Υερσέν πάλι στο «Ινστιτούτο Παστέρ» του Παρισιού, ερευνώντας με τους Roux, Calmette και Borrel για ένα εμβόλιο για την πανούκλα, το οποίο δοκιμάστηκε το 1896 με επιτυχία και σε ανθρώπους. Έτσι απαλλάχθηκε σταδιακά η Ανθρωπότητα από μία φοβερή επιδημική ασθένεια, η οποία σε παλαιότερες εποχές είχε αφανίσει δεκάδες εκατομμύρια ζωές (μαύρος θάνατος!)\nΑπό το 1895 ασχολήθηκε ο Υερσέν στην Ινδοκίνα με βακτηριολογικές και άλλες συναφείς έρευνες και δημιούργησε φυτικές διασταυρώσεις, από τις οποίες έπαιρνε κινίνο. Πέρασε τα υπόλοιπα χρόνια της ζωής του στην Ινδοκίνα, όπου πέθανε απομονωμένος.\nΤο φαινόμενο των επιδημικών ασθενειών δείχνει σε ποιο καταστροφικό αδιέξοδο είχε οδηγηθεί η Ανθρωπότητα με την εγκατάλειψη του επιστημονικού ορθολογισμού της ελληνο-ρωμαϊκής Αρχαιότητας -έστω με τα ακόμα περιορισμένα αποτελέσματα που ήταν αυτός σε θέση να προσφέρει- και τον εναγκαλισμό της με το πνεύμα της θεοπληξίας, το οποίο εκμεταλλεύονταν οι θρησκευτικοί μηχανισμοί για ποδηγέτηση και ελεγχόμενη κοινωνική πορεία. Οι άνθρωποι είχαν επί αιώνες εθιστεί να κοιτάζουν, κυριολεκτικά, σε λάθος κατεύθυνση: με το άκουσμα για την έλευση της ασθένειας έστρεφαν όλοι με δέος τα μάτια στους ουρανούς, προσμένοντας θεϊκή βοήθεια, αντί να παρατηρούν κάτω και δίπλα τους στην πραγματική ζωή, τους αρουραίους και τους ψύλλους.\nΟ Albert Camus παρουσιάζει στο βιβλίο του «Η πανούκλα» τον πανικό και την υστερία που καταλάμβανε τους κατοίκους των πόλεων στο άκουσμα και μόνο για εξάπλωση αυτής της θανατηφόρας ασθένειας. Σ' αυτό το μυθιστόρημα περιγράφονται δύο κατηγορίες ανθρώπων, αφενός οι μοιρολάτρες και αδύναμοι μπροστά στο ακατανόητο φαινόμενο της μάστιγας, την οποία κανένας δεν είναι σε θέση να αντιμετωπίσει και, αφετέρου, εκείνοι που ενεργοποιούνται και μάχονται την ασθένεια, διασώζοντας έτσι την ανθρώπινη αξιοπρέπεια.\nΚαταρχάς οι επιδημικές ασθένειες και ειδικότερα η πανούκλα έχουν πανάρχαια ιστορία. Ακριβώς σ' αυτή την ασθένεια αποδίδονται πολλές επιδημίες κατά την Αρχαιότητα, σύμφωνα με περιγραφές π.χ. στο Έπος του Γκιλγκάμες, στην Παλαιά Διαθήκη, στην Αινιάδα, στις Θουκυδίδου Ξυγγραφές, όπου περιγράφεται ο πελοποννησιακός πόλεμος κ.ά. Ήδη εκείνες τις εποχές υπήρχε η υποψία ότι η διάδοση των επιδημιών σχετίζεται με τη συσσώρευση ανθρώπων στον περιορισμένο χώρο των πόλεων, όπως συμβαίνει αυτό σταδιακά με την οικονομική και κοινωνική εξέλιξη και απότομα σε εποχές πολέμων και φυσικών καταστροφών.\nΠανούκλα ήταν πιθανόν και η επιδημία στη Ρώμη κατά την εποχή του Μάρκου Αυρήλιου, την οποία φαίνεται ότι μετέφεραν στρατιώτες που πήραν μέρος στο σκυθικό πόλεμο. Σ' όλες αυτές τις περιπτώσεις δεν είναι όμως βέβαιο, για ποια επιδημική ασθένεια επρόκειτο κάθε φορά, πανώλη, ευλογιά, χολέρα ή κάποια άλλη. Η πανδημία πανούκλας του 542 μ.Χ. στο Βυζάντιο επί Ιουστινιανού φαίνεται να ακύρωσε πολλά στρατιωτικά και πολιτικά σχέδια και να προκάλεσε μια μεγάλη κρίση στο κράτος, όπως γράφει ο ιστορικός Προκόπιος.\nΜεταξύ των ετών 1347 και 1353 διαδόθηκε σε όλη την Ευρώπη μια νέα επιδημία πανούκλας (βουβωνική πανώλη) η οποία, προερχόμενη από το Βυζάντιο και τη Μέση Ανατολή, αποδεκάτισε το μισό ευρωπαϊκό πληθυσμό και το ένα τρίτο του παγκόσμιου πληθυσμού και άλλαξε ριζικά την κοινωνική και πολιτική ζωή. Αυτή η επιδημία πέρασε από το Βυζάντιο την εποχή των εμφύλιων πολέμων του Ιωάννη Καντακουζηνού που διεκδικούσε το θρόνο από τον αυτοκράτορα Ιωάννη Ε' και είναι προφανές ότι προκάλεσε τεράστια δημογραφική, οικονομική και κοινωνική υποβάθμιση. Αυτός ο εμφύλιος πόλεμος και η λειψανδρία που προέκυψε από την επιδημία οδήγησαν, αφενός τον Καντακουζηνό να φέρει για βοήθειά του οθωμανικά στρατεύματα στην Ευρώπη, αφετέρου τον Ιωάννη Ε' να συμμαχήσει με Σέρβους και Βουλγάρους για τη δική του ενίσχυση. Έκτοτε βρίσκονται ανελλιπώς οι Οθωμανοί σε ευρωπαϊκό έδαφος, ενώ οι βόρειοι γείτονες τού Βυζαντίου, αντιστάσεως μη ούσης, αποσπούσαν και ενσωμάτωναν στο κράτος τους τη μια μετά την άλλη ελλαδικές επαρχίες του βυζαντινού κράτους.\nΠερίπου έναν αιώνα αργότερα, λίγο πριν από την πτώση της Κων/πολης, διαπέρασε το υπόλειμμα του βυζαντινού κράτους (περίπου τη σημερινή ανατολική Θράκη) ένα νέο κύμα πανούκλας, με το οποίο μειώθηκε ο πληθυσμός σχεδόν στο ένα δέκατο. Αυτός είναι ένας από τους λόγους που στα τελευταία χρόνια ανεξαρτησίας της Πόλης δεν υπήρχαν διαθέσιμοι μάχιμοι υπερασπιστές, δεδομένου ότι, η μεγάλη πλειοψηφία όσων είχαν επιβιώσει, βρίσκονταν (και εν αναμονή των πολεμικών εξελίξεων) στα μοναστήρια για ευχαριστήριες προσευχές.\nΟι χριστιανοί κληρικοί του Μεσαίωνα στη Δύση απέδιδαν τα κύματα πανούκλας σε θεϊκή τιμωρία λόγω της αμαρτωλής ζωής των ανθρώπων, αλλά και σε μαγικές ενέργειες που προέρχονταν από τους Εβραίους, τις μάγισσες, τους αιρετικούς κλπ. Αποτέλεσμα ήταν να εντατικοποιούνται οι αντισημιτικές διώξεις και κατασχέσεις περιουσιών (αυτός ήταν και ο κύριος στόχος!) και να πληθαίνουν οι καταδίκες και εκτελέσεις «μαγισσών» και «αιρετικών» - δηλαδή κάθε ενοχλητικού και περίεργου γείτονα. Στη μεγάλη πανδημία του 14ου αιώνα διαδόθηκε στη δυτική Ευρώπη η συνήθεια να αυτομαστιγώνονται δημόσια όσοι άνθρωποι δεν είχαν ακόμα προσβληθεί, δείχνοντας έτσι έμπρακτα τη μεταμέλεια για τις αμαρτίες τους - κάτι ανάλογο με αυτό που γίνεται τελετουργικά ακόμα σήμερα από τα μέλη κάποιων μουσουλμανικών αιρέσεων. Ο πάπας Clemens VI προσπάθησε να ελέγξει τη λαϊκή υστερία που είχε υποδαυλίσει αρχικά και για πολλές δεκαετίες η Εκκλησία και απαγόρευσε το έτος 1348 το αυτομαστίγωμα, αλλά δεν εισακούστηκε.\nΒέβαια, το γεγονός ότι πέθαιναν και μωρά από την πανούκλα, τα οποία δεν είχαν καν την ευκαιρία να «αμαρτήσουν» στη σύντομη ζωή τους, αποτελούσε ασήμαντη λεπτομέρεια μπροστά στην παραπληροφόρηση, την εκμετάλλευση και την εξαπάτηση που εφάρμοζε παραδοσιακά ο εκκλησιαστικός μηχανισμός. Μερικές εβδομάδες ή μερικούς μήνες μετά την έξαρση κάθε κύματος της επιδημίας καλούσαν οι κληρικοί τους πιστούς, όσους είχαν επιζήσει, να οργανώσουν λιτανείες και μαζικές προσευχές. Έτσι, όταν σταδιακά μειώνονταν οι θάνατοι, αποδιδόταν αυτό στη θεία εύνοια και οι αρχές τοποθετούσαν στο κέντρο των μεγάλων πόλεων «ευχαριστήριες στήλες» ή «στήλες πανούκλας», όπως λέγονται ακόμα.\nΜε τον εντοπισμό του αίτιου για την πανούκλα και τις άλλες όμοιες επιδημικές ασθένειες και την εξάλειψή τους με ιατρικά μέσα ξεχάστηκαν, όπως είναι κατανοητό, οι δεήσεις, οι λιτανείες, τα τάματα αλλά και όλα τα εγκλήματα που διαπράχθηκαν για «εξευμενισμό» του θεού. Στην κεντρική Ευρώπη έμειναν όμως μέχρι σήμερα αυτές οι στήλες για να θυμίζουν άλλη μια σκοτεινή πτυχή της θρησκοληψίας. Ενώ δε οι περισσότεροι σύγχρονοι άνθρωποι αγνοούν ακόμα και για ποιο λόγο είχαν στηθεί αυτές οι στήλες, προς τιμή του Υερσέν που απάλλαξε την Ανθρωπότητα από αυτή τη φοβερή επιδημία, δεν υπάρχει ούτε και στο χωριό που γεννήθηκε ένα μικρό άγαλμα! Στην πρωτεύουσα Χανόι του Βιετνάμ υπάρχει πάντως εδώ και πολλές δεκαετίες μία «Λεωφόρος Υερσέν»! (Στέλιος Φραγκόπουλος, Stelios Frangopoulos)\nΥποβολή από Stelios Frang στις Saturday, December 23, 2006


Ανυποστήρικτη η έφεση του 45χρονου Ρουμάνου | Η ΡΟΔΙΑΚΗ\nΑνυποστήρικτη η έφεση του 45χρονου Ρουμάνου\nΔεν εμφανίστηκε στη χθεσινή δίκη\nΗμερομηνία 07/11/17 10:35\nΣτο Εφετείο υπόθεση σωματεμπορίας με 45χρονο Ρουμάνο\nΑνυποστήρικτη κρίθηκε χθες από το Μικτό Ορκωτό Εφετείο Δωδεκανήσου η έφεση που είχε ασκήσει 45χρονος Ρουμάνος που κατηγορείται για σωματεμπορία σε βάρος 42χρονης Βουλγάρας.\nΗ υπόθεση θα εκδικαζόταν σε δεύτερο βαθμό, καθώς τον Οκτώβριο του 2014 ο αλλοδαπός καταδικάστηκε σε κάθειρξη 7 ετών και φυλάκιση ενός έτους με την έφεση να μην έχει αναστέλλουσα δύναμη. Ωστόσο ενώπιον του δευτεροβάθμιου δικαστηρίου δεν εμφανίστηκε ο Ρουμάνος με αποτέλεσμα η έφεσή του να απορριφθεί ως ανυποστήρικτη.\nΣημειώνεται πως το πρωτόδικο δικαστήριο είχε απαλλάξει τον 45χρονο αλλοδαπό από τις κατηγορίες του βιασμού, της μαστροπείας, της παράνομης κατακράτησης, οπλοφορίας και οπλοχρησίας και τον είχε κρίνει ένοχο για σωματεμπορία (χωρίς την επιβαρυντική διάταξη) και εκμετάλλευση πόρνης επιβάλλοντας του για την πρώτη κατηγορία ποινή κάθειρξης 7 ετών και για την δεύτερη φυλάκιση ενός έτους, με την έφεση να μην έχει αναστέλλουσα δύναμη.\nΗ υπόθεση πήρε το δρόμο της δικαιοσύνης όταν στις 13 Νοεμβρίου 2013 ασθενοφόρο του ΕΚΑΒ μετέφερε στην Υποδιεύθυνση Ασφαλείας Ρόδου την 42χρονη Βουλγάρα. Εκεί η αλλοδαπή άρχισε να εξιστορεί τα όσα επί 24 ώρες είχε βιώσει από τον 45χρονο Ρουμάνο!\nΌπως η ίδια κατήγγειλε στους αστυνομικούς, η γνωριμία τους είχε γίνει μερικές μέρες πριν στην Αθήνα μέσω μίας φίλης της, και κατά την διάρκειά της ο 45χρονος της είχε προτείνει να έρθει μαζί του στη Ρόδο προκειμένου να την βοηθήσει, όπως της είπε, να βρει δουλειά σε καταστήματα υγειονομικού ενδιαφέροντος ως σερβιτόρα. Πράγματι η 42χρονη Βουλγάρα τον ακολούθησε και στις 12 Νοεμβρίου το απόγευμα ήρθαν ακτοπλοϊκώς στο νησί μας. Τότε ο αλλοδαπός την μετέφερε στο σπίτι που διατηρεί στην Παλιά Πόλη και εκεί βρήκε και άλλες δύο κοπέλες (αλλοδαπές) οι οποίες όπως δήλωσε ήταν κλειδωμένες σε ένα δωμάτιο.\nΣε αυτές ο 45χρονος έδωσε φαγητό και αμέσως μετά, πήγε προς το μέρος της και της είπε ότι «πρέπει να κάνουν έρωτα». Όταν η 42χρονη αρνήθηκε τότε την χτύπησε και με την απειλή όπλου την βίασε παρουσία και των δύο άλλων αλλοδαπών. Η Βουλγάρα ισχυρίστηκε πως το βράδυ της ίδιας ημέρας την μετέφερε σε κατάστημα στην πόλη της Ρόδου προκειμένου να «κανονίσει για δουλειά» που θα είχε να κάνει με την ερωτική συνεύρεσή της με πελάτες, όμως εκείνη αρνήθηκε και έτσι επέστρεψαν στο σπίτι.\nΤην επόμενη μέρα (13 Νοεμβρίου) ο Ρουμάνος πήρε και πάλι την 42χρονη και την πήγε σε ξενοδοχείο της πόλης της Ρόδου προκειμένου να κοιμηθεί με κάποιον «για να βγάλουν λεφτά» όπως της είπε. Εκεί και όση ώρα ο Βούλγαρος ήταν απασχολημένος με το να επικοινωνήσει με τον «πελάτη», η αλλοδαπή κατάφερε να ξεφύγει, βγήκε στο δρόμο και βρήκε δύο περαστικούς από τους οποίους ζήτησε βοήθεια. Οι συμπολίτες μας την μετέφεραν στο σπίτι του Ρουμάνου στην Παλιά Πόλη όπου η 42χρονη βρήκε τον ιδιοκτήτη της άνοιξε το διαμέρισμα και πήρε τα έγγραφα που της παρακρατούσε ο 45χρονος.\nΑκολούθως κάλεσε το 166, αριθμός που στη χώρα της αντιστοιχεί στο τηλέφωνο της αστυνομίας (το δικό μας 100 Άμεση Δράση) και λίγη ώρα αργότερα έφθασε στο σημείο ασθενοφόρο! Μόλις το προσωπικό του ΕΚΑΒ κατάλαβαν τι είχε συμβεί και τι ακριβώς ζητούσε η 42χρονη την μετέφεραν στην Υποδιεύθυνση Ασφαλείας Ρόδου, όπου και έκανε την καταγγελία!\nΑμέσως οι αστυνομικοί άρχισαν τις έρευνες και τελικά ο 45χρονος Ρουμάνος εμφανίστηκε αυτοβούλως και συνελήφθη βραδινές ώρες της 13ης Νοεμβρίου 2013.\nΑξίζει να σημειωθεί πως από την έρευνα των αστυνομικών προέκυψε πως δεν ήταν πρώτη φορά που χρησιμοποιούσε αυτήν την τακτική για να προωθεί γυναίκες στην πορνεία ο 45χρονος.\nΣύμφωνα με τις ίδιες πληροφορίες, παρόμοια είχε πράξει και με 20χρονη Ρουμάνα. Όπως η ίδια κατέθεσε στους αστυνομικούς, η γνωριμία της με τον συλληφθέντα έγινε μέσω διαδικτύου καθώς για χρονικό διάστημα περίπου δύο μηνών συζητούσαν και εκείνος της ζητούσε να έρθει στην Ελλάδα για να της βρει δουλειά ως σερβιτόρα. Κατάφερε να τη πείσει και στις 30 Ιουνίου 2013 η 20χρονη Ρουμάνα έφθασε στην Αθήνα όπου και την περίμενε ο 45χρονος. Αρχικά την οδήγησε σε σπίτι στην πρωτεύουσα και την επόμενη μέρα την πήγε σε ένα μπαρ της περιοχής όπου της ανακοίνωσε ότι θα κάνει παρέα σε πελάτες του καταστήματος.\nΑν και η νεαρή Ρουμάνα δεν το ήθελε, είπε ότι αναγκάστηκε να το πράξει καθώς ο 45χρονος την απείλησε ότι σε διαφορετική περίπτωση θα έκανε κακό στον σύντροφο της στην Ρουμανία αλλά και στην ίδια με τις γνωριμίες που είχε. Η Ρουμάνα είπε ότι εκεί εργάστηκε για μία περίπου εβδομάδα και στην συνέχεια ήρθαν στην Ρόδο. Εδώ έμειναν σε δωμάτιο ξενοδοχείο για αρχή και μετά στο σπίτι όπου είχε ενοικιάσει στην Παλιά Πόλη.\nΗ 20χρονη αναφέρθηκε αναλυτικά στα καταστήματα που την ανάγκασε να εργαστεί αλλά και σε οίκο ανοχής επισημαίνοντας πως όλα αυτά γίνονταν υπό την ψυχολογική βία που της ασκούσε, ενώ όσα χρήματα κέρδιζε τα κρατούσε η ίδια και πλήρωνε ότι έξοδα της ζητούσε.


Καλοκαίρι στη Θεσσαλονίκη; Αυτά είναι τα στέκια μας, παλιά και καινούρια! (Μέρος Α') - Lavart\nΣε περίπτωση που δεν έχετε στέκι για τις καλοκαιρινές σας εξόδους, ήρθε η ώρα να αποκτήσετε!\nΘα μπορούσαμε να ξεκινήσουμε το κείμενο αυτό με την αρκετά κλισέ ιδέα πως εμείς, η ομάδα της Lavart, προνοήσαμε και δημιουργήσαμε μια λίστα με χώρους/μαγαζιά για αυτούς που πρόκειται να παραμείνουν στην πόλη της Θεσσαλονίκης αυτό το καλοκαίρι. Δεν θα καταφύγουμε, ωστόσο, εκεί και ο λόγος, όπως έχετε ίσως καταλάβει, είναι απλός. Δεν μπορείς να είσαι καθόλου σίγουρος με αυτόν τον καιρό, πλέον. Ίσως μια λίστα με «Ταινίες να δεις στο Netflix κάτω από την κουβέρτα… αυτό το καλοκαίρι» θα ήταν πιο χρήσιμη (!) – Έρχεται και αυτό.\nΑποφασίσαμε, λοιπόν να κινηθούμε κόντρα σε προγνώσεις για τα περίεργα καιρικά φαινόμενα και να προτείνουμε με μεγάλη δόση αγάπης τα αγαπημένα μας cafe bars της πόλης της Θεσσαλονίκης, εκεί που επιλέγουμε να πίνουμε τον πρωινό και απογευματινό μας καφέ, την δροσερή μας μπίρα, το ποτό ή το κοκτέιλ μας. Ορισμένους από τους παρακάτω χώρους θα τους βρείτε στο κέντρο της πόλης, άλλους ανατολικά και άλλους στα δυτικά. Μερικούς εξ αυτών τους προτιμάμε για την εποχή του καλοκαιριού λόγω του ότι έχουν – ή αποτελούν οι ίδιοι – ταράτσες ή αυλές. Η αδυναμία μας, ωστόσο, είναι εκείνα τα μικρά τραπεζάκια και οι καρέκλες σε πεζόδρομους, πεζουλάκια (ή πεζούλες που θα ‘λεγε κάποιος). Μη ρωτάτε γιατί. Μια ουρμπανίλα; Μια αστική καλοκαιρινή ατμόσφαιρα; Απλότητα και coolness; Το σίγουρο είναι ότι αποπνέουν συναισθήματα. Ας ξεκινήσει το μέτρημα λοιπόν!\nΕάν μου λέγατε πριν μερικούς μήνες ότι ένα νέο cute στέκι θα γεννιόταν στην Κωνσταντίνου Καραμανλή, δεν θα το πίστευα. Έλα όμως που η δημιουργικότητα και η έμπνευση οδήγησαν στην γέννηση της… Μπονμπονέλλας η οποία μετρά μόλις λίγους μήνες. Vintage αισθητική, σεβεντίλα ολούθε, πανέμορφες λεπτομέρειες σε κάθε γωνία συνθέτουν ένα χαριτωμένο καφέ μπαρ, του οποίου η ατμόσφαιρα παραπέμπει σε κάτι παλιακό και συνάμα όμορφο. Δεν ξέχασα την πεζούλα (#pezoula), μην ορμάτε! Πρόκειται για το σήμα κατατεθέν του μαγαζιού, εκεί όπου μπορείτε να αράξετε (αλλά θα είναι σα να μην αράζετε, και όποιος κατάλαβε, κατάλαβε) με την παρέα σας και να πιείτε τη χαλαρή σας μπίρα, σαν εκείνα τα πεζούλια που μαζευόμασταν μικροί εκείνα τα καλοκαιρινά απογεύματα.\nΔιεύθυνση: Λεωφ. Κωνσταντίνου Καραμανλή 19\nFb page: Μπονμπονελλα • Cute Bar\nΣε ένα νεοκλασικό στην Καποδιστρίου, υπάρχει μια ταράτσα. Αυτή, λοιπόν, ακούει στο όνομα Urania και μετρά τέσσερα περίπου χρόνια στον χώρο της διασκέδασης και ψυχαγωγίας στην πόλη. Με θεά το δυτικό κέντρο της Θεσσαλονίκης, στον παλμό της νυχτερινής ζωής, δεν έχετε παρά να ανεβείτε μερικά σκαλιά για να φτάσετε στα… Urania! Το βράδυ θα σας γοητεύσει με τα δροσερά κοκτέιλ της ανάμεσα στα πολύχρωμα φωτάκια που θυμίζουν φεστιβάλ, ενώ και την υπόλοιπη μέρα μπορεί να απολαύσετε τον καφέ ή την μπίρα σας μέσα σε μια ατμόσφαιρα γαλήνης και χαλάρωσης. Στην Urania θα καταλάβετε καλοκαίρι διότι καλοκαίρι σημαίνει παρέα, φλερτ, κοκτέιλ και μουσική. Και εδώ τα βρίσκετε όλα. Όλα!\nΔιεύθυνση: Πάικου 4, Βαλαωρίτου\nFb page: Urania Bar\nΚαι μόνο το γεγονός ότι προσφέρει τις υπηρεσίες του από το 1987, σημαίνει πολλά. Είναι απλό, απέριττο και παράλληλα τόσο οικείο και φιλικό που καταφέρνει να αναβιώσει τον ρομαντισμό και την διαχρονικότητα από την εποχή της δημιουργίας του. Το Aperito, ως ένα άλλο στολίδι της Καλαμαριάς, αποτελεί ιδανικό μέρος για να φιλοξενήσει τις καλοκαιρινές ξέγνοιαστες στιγμές σας είτε στον καταπράσινο κήπο του, είτε στην ταράτσα του. Διότι μόνο ένα κτίριο τέτοιας νεοκλασικής ομορφιάς ξέρει πώς να προσφέρει τις υπηρεσίες του με τρόπο εκλεπτυσμένο που κανένας καιρός ή τάσεις της εποχής δεν μπορούν να ξεπεράσουν.\nΔιεύθυνση: Νικ. Πλαστήρα 95, Καλαμαριά\nFb page: Aperito Wine Bar Restaurant & Special Cocktails\nΔυτικά τώρα! UBar Project είναι το όνομα του νέου… σημαντικού café bar που βρίσκεται στον Εύοσμο και… “Always there for U” είναι το μότο του! Με κύριο χαρακτηριστικό τη μοναδικότητα το “U Bar Project” καλωσορίζει το κοινό στην περιποιημένη αυλή του και συνεχίζει σε ένα περιβάλλον όπου το ξύλο και η πέτρα είναι τα κυρίαρχα στοιχεία. Ξεχωριστή θέση στην αισθητική του χώρου είναι τα φρέσκα λουλούδια. To UBar αποτελεί ένα ομαδικό project, προσεγμένο και σωστά μελετημένο, έτσι ώστε να προσφέρει με τον καλύτερο δυνατό τρόπο τις ποικίλες υπηρεσίες του, ξεκινώντας από καφέ και καταλήγοντας σε επιλεγμένες ετικέτες κρασιών, signature cocktails, spirits που θα ικανοποιήσουν και τα πιο απαιτητικά γούστα, Και όλα αυτά μέσα σε έναν χώρο όπου η αισθητική, όντως, ξεπερνά το αναμενόμενο.\nΔιεύθυνση: Μεγ. Αλεξάνδρου 93, Εύοσμος\nFb page: U BAR PROJECT\nΟκέι! Ποιος δεν αγαπά το τζάκι; Γιατί και από αυτό έχει το The Monk Religion of coffee and alcohol. Τί είναι το Monk; Μα η νέα ελπιδοφόρα πρόταση των τελευταίων ετών στην περιοχή της Χαριλάου. Η… «θρησκεία» ακούει στο όνομα The Monk διότι για αυτούς ένας καφές και πόσο μάλλον ένα κοκτέιλ, όπως λένε, αποτελεί ιεροτελεστία! Πέρα από αγαπημένο στέκι των κατοίκων της ανατολικής μεριάς της πόλης, για τον χειμώνα, το Café Bar γνωρίζει πολύ καλά πώς να γοητεύει το κοινό του με μια καλή μπίρα και πάντα με συνοδεία blues και rock n roll μουσικές επιλογές. Lav.\nFb page: The MONK Religion of coffee and alcohol\nΕντάξει, προφανώς και είμαστε γνώστες ότι πρόκειται για το κορυφαίο χορτοφαγικό και vegan εστιατόριο της πόλης. Αυτό, ωστόσο, δεν αναιρεί το γεγονός ότι προσφέρει άψογα κοκτέιλ, αλλά και καφέδες. Τα εξωτερικά ξύλινα τραπεζάκια και οι πάγκοι του rOOts στο πεζοδρομημένο στενάκι της Μπαλάνου (Πλατεία Άθωνος) χαρίζουν χαριτωμενιά μέσα σε μια ατμόσφαιρα χαλάρωσης και εναλλακτικής αισθητικής, όπως αρμόζει σε ένα vegetarian and vegan restaurant τέτοιου τύπου. Πιείτε κάποιο από τα δικά του κοκτέιλ και θα μας μνημονεύσετε. Και καθώς πίνετε, είναι κρίμα να μην τσιμπήσετε κάτι. Και φυσικά δεν θα παραλείπαμε ποτέ το ανανεωμένο μενού του με μπουκιτσες πολέντα με πέστο βασιλικού ντοματίνια, τηγανητή κάπαρη και τρούφα καθώς και ρολάκια από κολοκυθάκι γεμιστά με βιγκάν κρέμα, τυρί, μυρωδικά και λιαστές τομάτες, όπως και δροσερές σαλάτες με κουσκούς καθώς και την τρίωροφη φακοσαλάτα, το ultimate veggie burger αλλά και τα vegan χτένια. Οκ, εδώ τρώμε συχνά. rOOts είσαι.\nΔιεύθυνση: Μπαλάνου 4\nFb page: rOOTS\nΈνα καφενείο παλαιάς κοπής δεν έχουμε συμπεριλάβει μέχρι τώρα στη λίστα μας και το Λουξ είναι το πλέον κατάλληλο, έτοιμο να στεγάσει κάθε καλοκαιρινή σας ανάμνηση, όπου πρωταγωνιστούν η μουσική, οι παρέες, το ρακόμελο, μια κρύα μπίρα και ο ζεστός καλοκαιρινός αέρας του κέντρου της Θεσσαλονίκης. Εάν βρίσκεσαι στην περιοχή της Ρωμαϊκής Αγοράς, στην καρδιά της πόλης, αναμφίβολα σε ελκύουν τα τραπεζάκια του που απλώνονται διακριτικά στο πεζοδρόμιο, το ασπρόμαυρο πάτωμά του, οι αντίκες, η ψηλό του ταβάνι αλλά κυρίως η οικεία του ατμόσφαιρα. Και αυτό διότι φήμες λένε ότι το Λουξ είναι οι άνθρωποί του!\nΔιεύθυνση: Ολύμπου 83\nFb page: Καφενείο το Λούξ\nΜπορεί να μην έχει κλείσει ακόμη το πρώτο του έτος, το Στόρι όμως έχει καταφέρει να ξεχωρίσει από την αρχή λόγω της απλότητας και του έντονου μουσικού του χαρακτήρα. Οι καρέκλες και τα τραπεζάκια του περικλείουν το μαγαζί και χαρίζουν μια ήπια ούρμπαν αισθητική, υπερ-ικανή να αγκαλιάσει το καλοκαίρι μας. Από το πρωινό σας καφέ μέχρι και το κοκτέιλ σας το βράδυ, το Στόρι και οι μουσικές του σας κρατάνε συντροφιά. Γιατί από μικρές τέτοιες στιγμές γεννιούνται τα καλύτερα stories.\nΔιεύθυνση: Ολύμπου 87\nFb page: Στόρι\nΠλέον στη Θεσσαλονίκη, πίνουμε τον καφέ μας και στις αυλές μουσείων. Και ποια είναι η ιδανικότερη για το καλοκαίρι από την αυλή του Καφέ Λαογραφικού Μουσείου; Πρόκειται για έναν χώρο τέχνης που συνδυάζει την ιστορία και την καλλιτεχνική πλευρά της πόλης με την απόλαυση ενός καφέ. Ο κήπος διαθέτει εξαιρετική ανθοκομία που σου δίνει την αίσθηση όασης. Ξεκουράζεστε στη σκιά αυτών, απολαμβάνοντας τον παγωμένο καφέ σας και κάπως έτσι ένα ίδρυμα τέχνης μεταμορφώνεται σε στέκι πολιτισμού.\nΔιεύθυνση: Φιλίππου Νίκογλου 1\nΚάπου μεταξύ ορίων Κάτω και Άνω Τούμπας, ένας κήπος έχει ξεπροβάλει. Και το όνομα αυτού GardenBar53. Πρόκειται για έναν μοντέρνο χώρο που μπορεί να φιλοξενήσει από τον πρωινό σας καφέ και το after work ποτό σας μέχρι και το βραδινό σας κοκτέιλ με την παρέα . Η όλη διακόσμηση προσφέρει όντως την εντύπωση ενός καλοστημένου κήπου. Και εάν είστε τυχεροί, ίσως πετύχετε και κάποιο από τα ιδιαίτερα events που διοργανώνει, με ενδιαφέρουσες μουσικές επιλογές να συνοδεύουν το κρασί ή το ποτό σας. Α, τις Τετάρτες τα κοκτέιλ είναι στα 5 € !\nΔιεύθυνση: Δορυλαίου 9, Τούμπα\nFb page: GardenBar53\nΣε όλα τα μαγαζιά που σας προτείναμε μέχρι τώρα, κάναμε νύξη σε καφέδες, μπίρες, κρασιά, ποτά και κοκτέιλ. Δεν αναφέραμε πουθενά τα smoothies και αυτό διότι πρόκειται περί αρμοδιότητα του Ηλιοτρόπιου. Το εναλλακτικό καφέ μπαρ προτείνει τα δροσιστικά smoothies φρούτων και λαχανικών, ενώ για το βράδυ οφείλετε να πιείτε μια… κανάτα με παγωμένη βαρελίσια μπύρα! Και αν πεινάσετε, τα ροφήματα που σας προσφέρουν μπορούν να συνοδευθούν από δροσερές σαλάτες ή γευστικά κρύα σάντουιτς. Γιατί το Ηλιοτρόπιο έχει τον τρόπο του!\nΔιεύθυνση: Πλ. Ναυαρίνου 14\nFb page: iliotropio cafe\nΑ! Και δεν τελειώσαμε εδώ, φυσικά! Ακολουθεί 2ο μέρος σε πολύ λίγες μέρες!\nPrevΠΡΟΗΓΟΥΜΕΝΟAθηνά Μαξίμου: “…Παίζω την Αντιγόνη, δεν γίνομαι η Αντιγόνη, δεν την υποδύομαι.”\nΕΠΟΜΕΝΟΟι Ταινίες Της Εβδομάδας: Από 5 Έως 12 ΙουλίουNext


Ελεγκτικό Συνέδριο Ε.Ε.: «Μερική μόνον η επιτυχία των μνημονίων, απουσίασε η αναπτυξιακή στρατηγική» | Ελληνική Οικονομία | Η ΚΑΘΗΜΕΡΙΝΗ\nΕλεγκτικό Συνέδριο Ε.Ε.: «Μερική μόνον η επιτυχία των μνημονίων, απουσίασε η αναπτυξιακή στρατηγική»\nΤα τρία μνημόνια προσαρμογής που έχουν εφαρμοστεί στην Ελλάδα από το 2010 έχουν εκπληρώσει μόνο σε «περιορισμένο βαθμό» τον στόχο τους καθώς το ΑΕΠ της χώρας συρρικνώθηκε περισσότερο από ένα τέταρτο με την Ελλάδα να μην επιστρέφει στην ανάπτυξη, το χρέος αυξήθηκε, και οι τράπεζες ακόμα «έχουν περιορισμένη ικανότητα να χρηματοδοτήσουν την πραγματική οικονομία» είναι τα βασικά συμπεράσματα της έκθεσης του Ευρωπαϊκού Ελεγκτικού Συνεδρίου που παρουσιάστηκε σήμερα στις Βρυξέλλες με τίτλο «παρέμβαση της Επιτροπής στην ελληνική χρηματοπιστωτική κρίση».\nΗ έκθεση κρίνει τον ρόλο που έπαιξε η Ε. Επιτροπή στα τρία προγράμματα διάσωσης που εφαρμόστηκαν στην Ελλάδα (η Ευρωπαϊκή Κεντρική Τράπεζα δεν συνεργάστηκε για την έκθεση αυτή) ενώ δεν κρίθηκε ο ρόλος του Διεθνούς Νομισματικού Ταμείου, του Ευρωπαϊκου Μηχανισμού Στήριξης ή των ελληνικών αρχών. Στην έκθεση τονίζεται ότι τα προγράμματα δεν κατάφεραν να αποκαταστήσουν την πρόσβαση της χώρας στις αγορές τονίζει καθώς η χώρα εξακολουθεί να απαιτεί εξωτερική οικονομική στήριξη ενώ οι ειδικοί στόχοι των προγραμμάτων επετεύχθησαν μόνο σε περιορισμένο βαθμό.\nΗ ιδιαίτερα αναλυτική 130 σέλιδη έκθεση που γίνεται για πρώτη φορά προέκυψε ύστερα από πρόσβαση σε μία σειρά εγγράφων και συνεντεύξεων με τους βασικούς πρωταγωνιστές των προγραμμάτων στις Βρυξέλλες αλλά και στην Αθήνα. Βασική κριτική που αναφέρεται είναι ότι τα προγράμματα παρά τους σαφείς μεσοπρόθεσμους στόχους δεν “υποστηρίχθηκαν από μια γενική αναπτυξιακή στρατηγική που θα μπορούσε να επεκταθεί πέρα από τα προγράμματα”. Τα δύο προηγούμενα προγράμματα δεν μπόρεσαν να αποκαταστήσουν την ικανότητα της χώρας να χρηματοδοτηθεί από τις αγορές ενώ οι ειδικοί στόχοι των προγραμμάτων επετεύχθησαν μόνο σε περιορισμένο βαθμό.\n«Τα προγράμματα προώθησαν μεταρρυθμίσεις και αποσόβησαν τον κίνδυνο η Ελλάδα να αθετήσει τις υποχρεώσεις της. Ωστόσο, η ικανότητα της χώρας να χρηματοδοτείται πλήρως από τις χρηματοπιστωτικές αγορές εξακολουθεί να αποτελεί δύσκολο εγχείρημα», δήλωσε ο Baudilio Tomé Muguruza, Μέλος του Ευρωπαϊκού Ελεγκτικού Συνεδρίου και αρμόδιος για την έκθεση.\nΚατά την έναρξη του ελληνικού προγράμματος, η Επιτροπή δεν διέθετε πείρα στη διαχείριση ενός τέτοιου εγχειρήματος και χρειάστηκε ένας χρόνος για να δημιουργηθεί μία διαδικασία που θα ακολουθείτο. Ακόμα όμως και όταν η “η Επιτροπή ανέπτυξε ένα λειτουργικό σύστημα για την αξιολόγηση των όρων, διαπιστώσαμε συνεπακόλουθες αδυναμίες, ιδίως όσον αφορά την αξιολόγηση της υλοποίησης των διαρθρωτικών μεταρρυθμίσεων” αναφέρει η έκθεση.\nΗ έκθεση τονίζει ότι παρόλο που οι μεταρρυθμίσεις σε φορολογική και δημόσια διοίκηση οι οποίες έφεραν δημοσιονομικά οφέλη “η εφαρμογή των διαρθρωτικών μεταρρυθμίσεων ήταν πολύ πιο αδύναμη”. Κατά την έναρξη του ελληνικού προγράμματος η Επιτροπή δεν διέθετε πείρα στην διαχείριση ενός τέτοιου εγχειρήματος.\n“Οι μεταρρυθμίσεις στη φορολογία και τη δημόσια διοίκηση είχαν ως αποτέλεσμα την εξοικονόμηση δημοσιονομικών πόρων, ωστόσο, η υλοποίηση των διαρθρωτικών μεταρρυθμίσεων δεν απέφερε τους ίδιους καρπούς.” Η αγορά εργασίας κατέστη περισσότερο ευέλικτη και ανταγωνιστική, ενώ περαιτέρω μεταρρυθμίσεις αναμένονται με το τρίτο πρόγραμμα. “Ο χρηματοπιστωτικός κλάδος αναδιαρθρώθηκε σημαντικά, ωστόσο, το κόστος της αναδιάρθρωσης αυτής υπερέβη τα 45 δισεκατομμύρια ευρώ” λέει η έκθεση τονίζοντας ότι το ποσό αυτό διοχετεύθηκε στο τραπεζικό σύστημα και μικρό μόνο μέρος του μπορεί ενδεχομένως να ανακτηθεί. “Σε όλους τους τομείς πολιτικής, η υλοποίηση ορισμένων βασικών μεταρρυθμίσεων κατέγραψε σημαντική καθυστέρηση ή δεν ήταν αποτελεσματική” ήταν από τα βασικά συμπεράσματα της έκθεσης.\nΜία άλλη βασική πρόκληση που αντιμετώπισαν τα προγράμματα προσαρμογής στην χώρα που δεν είχαν να κάνουν με την διαχείριση των θεσμών αυτή την φορά ήταν η πολιτική αστάθεια στην χώρα. Από τον Οκτώβριο του 2009 έως τον Ιανουάριο του 2015, η Ελλάδα πραγματοποίησε έξι εκλογές και μία αλλαγή κυβέρνησης χωρίς εκλογές τον Νοέμβριο του 2011 και κάθε κυβέρνηση χρειάστηκε “αρκετό χρόνο για να επαναβεβαιώσει τη δέσμευσή της και την προσέγγισή της στις μεταρρυθμίσεις”.\nΣυγχρόνως η έκθεση αναφέρει πως το δημοψήφισμα που διεξήχθη τον Ιούλιο του 2015 “συνέβαλε στην αβεβαιότητα για το μέλλον του προγράμματος και στην οικονομική αστάθεια”. Το πραγματικό χρονοδιάγραμμα των αξιολογήσεων του προγράμματος απομακρύνθηκε σε μεγάλο βαθμό από το αρχικό τριμηνιαίο χρονοδιάγραμμα, αντανακλώντας τις καθυστερήσεις υλοποίησης και τις δυσκολίες επίτευξης συμφωνίας για νέα μέτρα.\nΗ έκθεση επικεντρώνεται σε τέσσερα βασικά σημεία.\nΠρώτον στην φορολογία. Στην έκθεση εντοπίζονται αδυναμίες συντονισμού μεταξύ των πολιτικών και αναφέρεται ότι “παρά τις σημαντικές μεταρρυθμίσεις στην αγορά εργασίας και την απότομη μείωση του κόστους εργασίας, οι τιμές δεν μειώθηκαν επαρκώς μέχρι το 2013”. Το γεγονός ότι στην αρχή του προγράμματος το βασικό βάρος έπεσε στην δημοσιονομική εξυγίανση και την μείωση του τεράστιου ελλείμματος είχε ως αποτέλεσμα οι φορολογικές μεταρρυθμίσεις να μην γίνουν όπως έπρεπε. Συγχρόνως οι περιορισμένες μειώσεις τιμών ήταν αποτέλεσμα των υψηλότερων έμμεσων φόρων που χρειάστηκαν να επιβληθούν για την δημοσιονομική εξυγίανση.\nΤο ίδιο πρόβλημα αντιμετώπισαν και οι τράπεζες καθώς τα δημοσιονομικά μέτρα που πάρθηκαν δεν είχαν αξιολογηθεί στο κατά πόσο θα επηρέαζαν τους οφειλέτες και τα δάνεια. “ Για παράδειγμα, δεν υπήρξε ανάλυση του τρόπου με τον οποίο οι υψηλότεροι επαναλαμβανόμενοι φόροι επί ακινήτων θα έπλητταν τις τιμές των ακινήτων και τα στεγαστικά δάνεια” αναφέρει η έκθεση χαρακτηριστικά. Συγχρόνως δεν υπήρξε καμία εκτίμηση του κινδύνου για το “πώς τα φορολογικά μέτρα (π.χ. περικοπές δαπανών σε σχέση με τις αυξήσεις των φορολογικών εσόδων) και η χρονική αλληλουχία τους θα επηρέαζαν την αύξηση του ΑΕΠ, τις εξαγωγές και την ανεργία”.\nΣτα εργασιακά η έκθεση διαπιστώνει πως έγινε πιο ευέλικτη και ανταγωνιστική ενώ σημαντική ήταν προσαρμογή του μοναδιαίου κόστους εργασίας. “Η μείωση κατά 14,1 %του κόστους αυτού κατά την περίοδο 2010-2015 ήταν η υψηλότερη μεταξύ των κρατών μελών της ΕΕ. Ωστόσο, στόχος του δεύτερου προγράμματος ήταν η μείωση του μοναδιαίου κόστους εργασίας κατά περίπου 15 % για την περίοδο 2012-2014.”Σε πολλές περιπτώσεις, η υλοποίηση των μεταρρυθμίσεων της αγοράς εργασίας είτε καθυστέρησαν είτε οι προθεσμίες αυτές δεν τηρήθηκαν καθόλου.\nΣτις μεταρρυθμίσεις της δημόσιας διοίκησης “εκπλήρωσαν τον στόχο των προγραμμάτων περί μείωσης του κόστους.” Έγινε εφαρμογή του κανόνα «μία πρόσληψη ανά πέντε αποχωρήσεις» για τις νέες προσλήψεις, της μείωσης της απασχόλησης συμβασιούχων υπαλλήλων και των προγραμμάτων πρόωρης συνταξιοδότησης. Ο αριθμός των εργαζομένων στη δημόσια διοίκηση μειώθηκε κατά περισσότερους από 225 000 στο διάστημα 2009-2015 . Όμως οι διαρθρωτικές μεταρρύθμισης της δημόσιας διοίκησης είχαν περιορισμένης στήριξης σε εθνικό επίπεδο και επηρεάστηκαν αρνητικά από την πολιτική αστάθεια και για αυτό “απέφεραν πολύ λιγότερα απτά αποτελέσματα από ό,τι τα δημοσιονομικά μέτρα. Τα πρώτα προγράμματα σημείωσαν περιορισμένη πρόοδο όσον αφορά την αναδιοργάνωση των δημόσιων φορέων, τη διαχείριση των ανθρώπινων πόρων και την αποκομματικοποίηση της δημόσιας διοίκησης” αναφέρει η έκθεση.\nΣτον τομέα της χρηματοπιστωτικής σταθερότητας “τα προγράμματα εξασφάλισαν βραχυπρόθεσμη χρηματοπιστωτική σταθερότητα, αλλά δεν μπόρεσαν να αποτρέψουν την απότομη επιδείνωση των ισολογισμών των τραπεζών, κυρίως λόγω των δυσμενών μακροοικονομικών και πολιτικών εξελίξεων και η ικανότητα των τραπεζών να παρέχουν χρηματοδότηση στην πραγματική οικονομία περιορίστηκε”.\nΙδιαίτερο ενδιαφέρον έχουν τα συμπεράσματα της έκθεσης όσον αφορά την παρακολούθηση της υλοποίησης του προγράμματος . “Παρά την συνεχή παρακολούθηση της Επιτροπής της υλοποίησης του προγράμματος εντοπίσαμε αδυναμίες όπως μη ακριβείς αξιολογήσεις” ενώ παρόλο που η Επιτροπή μπόρεσε να παρακολουθήσει την νομοθέτηση των μέτρων δεν μπόρεσε να κάνει το ίδιο στην εφαρμογή των μεταρρυθμίσεων”.


Miroir patisserie & cafe - Παγκράτι | Online Delivery Γλυκά\nMiroir patisserie & cafe - Παγκράτι\n· Ελάχιστη 4,1€\nΟ espresso μας είναι Single Origin, προέρχεται από συγκεκριμένη φάρμα επιλεγμένων LOT ποικιλιών. Προέλευσης Βραζιλίας από τη φάρμα Monte Alegre η οποία βρίσκεται στα νότια του νομού Minas Gerais. Το έδαφος της περιοχής είναι τερακότα με σταθερό κλίμα, πολλές πηγές & λίμνες & με ιδανικό για τη Βραζιλία υψόμετρο 1.000 με 1.200 μέτρα. Το κτήμα είναι από τα μεγαλύτερα παγκοσμίως, φυσικού κάλους, έκτασης πάνω από 18.000 στρέμματα από τα οποία τα 2.500 καταλαμβάνονται από διάφορες ποικιλίες καφέ. Συγκεκριμένα ο καφές μας είναι 100% Arabica, Mundo Novo, Catuai, Bourbon επεξεργασίας Natural, Pulp Natural & Fully Washed. Τα γλυκά μας φτιάχνονται καθημερίνα με τα πιο φρέσκα υλικά, με μεράκι από το εργαστήριό μας\nΜε κοτομπουκιές, gouda, μαρούλι & miroir sauce\nΧειροποίητο. Mε gouda, καπνιστό μπέικον & mousse τυριού\nΧειροποίητη. Με τραγανή βάφλα φουντουκιού, σοκολάτα γάλακτος, βατόμουρο & μους βανίλια\nCake λεμόνι & μύρτιλο\nΜε 4 καφέδες της επιλογής σας, δώρο 1 muffin με γέμιση\nΜε 1 οικογενειακό γλυκό της επιλογής σας. δώρο 1 ατομικό γλυκό\nΜε 6 ατομικά γλυκά της επιλογής σας, δώρο ακόμη 1\nΜε 1 καφέ της επιλογής σας, 1 cake & 1 νερό 500ml μόνο 0.40€\nΤσιαπάτα πολύσπορη κινόα & γαλοπούλα\nΧειροποίητη. Με γαλοπούλα, κρέμα τυρί, ντομάτα & μαρούλι\nΤσιαπάτα πολύσπορη κινόα & σολομό\nΧειροποίητη. Με σολομό, κρέμα τυρί, αγγούρι & ξύσμα lime\nΧειροποίητο. Με ζαμπόν, gouda, ντομάτα, μαρούλι & μαγιονέζα\nΧειροποίητο. Με σολομό, κρέμα τυρί, αγγούρι & ξύσμα lime\nMini brioche σολομό\nΧειροποίητο. Με γαλοπούλα, gouda, ντομάτα, μαρούλι & miroir sauce\nΧειροποίητο. Mε gouda, ζαμπόν, μπεσαμέλ & τριμμένο τυρί\nMuffin με γέμιση βατόμουρο\nΣε ποτήρι. Χειροποίητο\nBουτήματα με μαρμελάδα βερύκοκο το κιλό\nChoux πραλίνα φουντουκιού\nΤάρτα bitter chocolate\nΤραγανή σοκολατένια τάρτα βουτύρου, ganache bitter σοκολάτας & mousse σοκολάτας με βελούδινη υφή\nΜousse σοκολάτα γάλακτος με γέμιση creme brulee πορτοκάλι\nΜε mousse βανίλιας, καραμέλα βουτύρου, φρέσκια μπανάνα & τραγανό μπισκότο αμυγδάλου\nΑτομικό. Με mοusse σοκολάτα υγείας βουτηγμένο σε τραγανή σοκολάτα με καραμελωμένο αμύγδαλο, mousse πραλίνα, μαρμελάδα βατόμουρο & επιχρυσωμένα φουντούκια\nΤούρτα σοκολατίνα γάλακτος το κιλό\nΧειροποίητη. Η τελική τιμή του προϊόντος θα διαμορφωθεί κατά το ζύγισμα\nΤούρτα Miroir το κιλό\nΜε mousse σοκολάτα υγείας με γέμιση αφράτης κρέμας βατόμουρο & βελούδινη υφή σοκολάτας & βούτυρο κακάο, διακοσμημένο με φύλλα σοκολάτας & επιχρυσωμένα φουντούκια\nΜαύρο τσάι με αρώματα ανατολής\nMαύρο τσάι με άρωμα περγαμόντο\nMε γεύση μούρων\nΤσάι ginger & ginseng\nΤσάι strawberry & kiwi\nMε άρωμα φράουλα & ακτινίδιο\nMε άρωμα βοτάνων\nMix mini σιροπιαστά το κιλό\nΧειροποίητο. Με κρέμα τυρί, γαλοπούλα, ντομάτα & μαρούλι\nΜπάρα βερύκοκο μήλο\nCake σοκολάτα & βατόμουρο\nMarshmallow το κιλό\nΖελεδάκια καρδούλες το κιλό\nΜαρεγκάκια το κιλό\nΉβη φράουλα 250ml\nΉβη Go μήλο, πορτοκάλι, ροδάκινο & βερύκοκο 250ml\nΕμπεδοκλέους 73, 11632\nΤρίτη Σήμερα 08:00-21:45\nΟ espresso μας είναι Single Origin, προέρχεται από συγκεκριμένη φάρμα επιλεγμένων LOT ποικιλιών. Προέλευσης Βραζιλίας από τη φάρμα Monte Alegre η οποία βρίσκεται στα νότια του νομού Minas Gerais. Το έδαφος της περιοχής είναι τερακότα με σταθερό κλίμα, πολλές πηγές και λίμνες και με ιδανικό για τη Βραζιλία υψόμετρο 1.000 με 1.200 μέτρα. Το κτήμα είναι από τα μεγαλύτερα παγκοσμίως, φυσικού κάλους, έκτασης πάνω από 18.000 στρέμματα από τα οποία τα 2.500 καταλαμβάνονται από διάφορες ποικιλίες καφέ. Συγκεκριμένα ο καφές μας είναι 100% Arabica, Mundo Novo, Catuai, Bourbon επεξεργασίας Natural, Pulp Natural, Fully Washed.Τα γλυκά μας φτιάχνονται καθημερίνα με τα πιο φρέσκα υλικά, με μεράκι από το εργαστήριό μας.\nΚΟΥΤΣΟΠΟΥΛΟΣ ΚΩΝΣΤΑΝΤΙΝΟΣ ΓΕΩΡΓΙΟΣ